title: Id-Deċiżjoni tal-Kunsill tad-19 ta’ Diċembru 2002 dwar il-konklużjoni ta’ Protokoll li jaġġusta l-aspetti tal-kummerċ tal-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, biex jitqiesu r-riżultat ta’ negozjati bejn il-Partijiet dwar konċessjonijiet agrikoli reċiproki ġodda

text:
Avviż Legali Importanti

|

32003D0018

Official Journal L 008 , 14/01/2003 P. 0018 - 0021

		Id-Deċiżjoni tal-Kunsilltad-19 ta’ Diċembru 2002dwar il-konklużjoni ta’ Protokoll li jaġġusta l-aspetti tal-kummerċ tal-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, biex jitqiesu r-riżultat ta’ negozjati bejn il-Partijiet dwar konċessjonijiet agrikoli reċiproki ġodda(2003/18/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133, flimkien ma’ l-Artikolu 300(2), l-ewwel sub-paragrafu, l-ewwel sentenza tiegħu,Wara li kkunsidra l-proposta mill-Kummissjoni,Billi:(1) Il-Ftehim Ewropew li jistabilixxi assoċjazzjoni bejn il-Komunitajiet Ewropej u l-Istati Membri tiegħu, fuq in-naħa l-waħda, u r-Rumanija, fuq in-naħa l-oħra [1], jipprovdi għal ċetri konċessjonijiet ta’ kummerċ reċiproku dwar ċerti prodotti agrikoli.(2) l-Artikolu 21(5) tal-Ftehim ta’ l-Ewropa jipprovdi li l-Komunità u r-Rumanija għandhom jeżaminaw kull prodott u fuq bażi ordinata u reċiproka l-possibilitajiet li jikkonċedu lil xulxin iktar konċessjonijiet.(3) L-ewwel titjib lill-arranġamenti preferenzali tal-Ftehim ta’ l-Ewropa mar-Rumanija ġew provvduti fil-Protokoll għall-adattament ta’ l-aspetti ta’ kummerċ tal-Ftehim ta’ l-Ewropa biex titqies l-adeżjoni tar-Repubblika ta’ l-Awstrija, ir-Repubblika tal-Finlandja u r-Renju ta’ l-Isvezja għall-Unjoni Ewropea u r-riżultati tan-negozjati agrikoli ta’ l-Uruguay Round, inkluż titjib għar-reġim preferenzali eżistenti, approvat mid-Deċiżjoni tal-Kunsill 98/626/KE [2].(4) Titjib għall-arranġamenti preferenzali ġie provvdut ukoll bħala riżultat ta’ negozjati biex jiġi liberalizzat kummerċ agrikolu konkluż fl-2000. Min-naħa tal-Komunità, dawn ġew implimentati mill-1 ta’ Lulju 2000 bir-Regolament tal-Kunsill (KE) Nru 2435/2000 tas-17 ta’ Ottubru 2000 li jistabbilixxi ċerti konċessjonjiet fil-għamla ta’ kwoti Komunitarji tat-tariffa għal ċerti prodotti agrikoli u li jipprovdi għal aġġustament, bħala miżura awtonoma u transitorja, għal ċerti konċessjonijiet agrikoli provvduti bil-Ftehim Ewopa mar-Rumanija [3]. Dan it-tieni aġġustament għall-arranġamenti preferenzali għadu ma ġiex inkorporat fil-Ftehim ta’ l-Ewropa fil-għamla ta’ Protokoll Addizzjonali.(5) Negozjati għal aktar titjib għall-arranġamenti preferenzali tal-Ftehim ta’ l-Ewropa mar-Rumanija ġew konklużi fit-18 ta’ Ġunju 2002.(6) Il-Protokoll il-ġdid mal-Ftehim Ewropew li jaġġusta l-aspetti ta’ kummerċ tal-Ftehim Ewropew bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra (minn issa ‘l quddiem imsejħa bħala l-Protokoll) għandu jiġi approvat bil-ħsieb li jiġu konsolidati l-konċessjonijiet kollha f’kummerċ agrikolu bejn iż-żewġ naħat, inklużi r-riżultati tan-negozjati konklużi fl-2000 u fl-2002.(7) Ir-Regolament tal-Kummissjoni (KEE) Nru 2454/93 tat-2 Lulju 1993 li jippreskrivi d-disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabilixxi l-Kodiċi Doganali tal-Komunità [4] ikkodifika r-regoli tat-tmexxija għall-kwoti tat-tariffa mfasslin għalbiex jintużaw biex jsegwu l-ordni kronoloġika tad-dati tad-dikjarazzjonijiet tad-dwana. Ċerti kwoti ta’ tariffi skond din id-Deċiżjoni għandhom għalhekk jiġu amministrati bi qbil ma’ dawk ir-regoli.(8) Il-miżuri meħtieġa għall-implimentazzjoni ta’ din id-Deċiżjoni għandhom jiġu adotti bi qbil mad-Deċiżjoni tal-Kunsill 1999/468/KE tat-28 Ġunju 1999 li tippreskrivi l-proċeduri għall-eżerċizzju tal-poteri ta’ implimentazzjoni mogħtija lill-Kummissjoni [5].(9) Bħala riżultat tan-negozjati msemmija iktar ‘il fuq, ir-Regolament (KE) Nru 2435/2000 ma baqax validu u għalhekk għandu jiġi mħassar,IDDEĊIDA KIF ĠEJ:Artikolu 1Il-Protokoll li jaġġusta l-aspetti ta’ kummerċ tal-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, biex jitqies r-riżultat ta’ negozjati bejn il-Partijiet fuq konċessjonijiet agrikoli reċiproċi ġodda, huwa hawnhekk approvat f’isem il-Komunità Ewropea.Artikolu 21. Il-President tal-Kunsill huwa hawnhekk awtorizzat illi jinnomina l-persuni mogħtija l-poter li tiffirma l-Protokoll f’isem il-Komunità sabiex torbot lill-Komunità.2. Il-President tal-Kunsill għandu jagħmel, f’isem il-Komunità, n-notifika ta’ approvazzjoni pprovduta fl-Artikolu 3 tal-Protokoll.Artikolu 31. Malli tidħol fis-seħħ din id-Deċiżjoni, l-arraġamenti pprovduti fl-Annessi tal-Protokoll mhemuż ma’ din id-Deċiżjoni għandhom jieħdu post dawk imsemmija fl-Annessi XI u XII kif imsemmi fl-Artikolu 21(2) u (4), kif emendati, tal-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, fuq in-naħa l-waħda, u r-Rumanija, fuq in-naħa l-oħra.2. Il-Kummissjoni għandha tadotta regoli dettaljati għall-applikazzjoni ta’ dan il-Protokoll bi qbil mal-proċedura msemmija fl-Artikolu 5(2).Artikolu 41. In-numri ta’ l-ordni kif attribwiti lill-kwoti tat-tariffi fl-Anness ma’ din id-Deċiżjoni jistgħu jinbidlu mill-Kummissjoni bi qbil mal-proċedura msemmija fl-Artikolu 5(2). Kwoti tat-tariffi b’numri fl-ordni ‘l fuq minn 09.5100 għandhom ikunu amministrati mill-Kummissjoni skond l-Artikoli 308a, 308b u 308ċ tar-Regolament (KEE) Nru 2454/93.2. Kwantitajiet ta’ merkanzija suġġetti għal kwoti tat-tariffi u rilaxxati għaċ-ċirkolazzjoni ħielsa mill-1 ta’ Lulju 2002 fuq il-konċessjonijiet provvduti fl-Anness Ż (b) mar-Regolament (KE) Nru 2435/2000 għandhom jingħaddu kollha kontra l-kwantitajiet provvduti fir-raba’ kolonna fl-Anness A(b) mal-Protokoll mhemuż, minbarra l-kwantitajiet li għalihom inħarrġu liċenzi ta’ importazzjoni qabel l-1 ta’ Lulju 2002.Artikolu 51. Il-Kummissjoni għandha tiġi megħjuna mill-Kumitat ta’ Ġestjoni taċ-Ċereali imwaqqaf mill-Artikolu 23 tar-Regolament tal-Kunsill (KEE) Nru 1766/92 [6] jew, fejn xieraq, mill-kumitat imwaqqaf mid-disposizzjonijiet rilevanti tar-Regolamenti l-oħra dwar l-organizzazzjoni komuni ta’ swieq agrikoli.2. Fejn issir riferenza għal dan il-paragrafu, għandhom japplikaw l-Artikoli 4 sa 7 tad-Deċiżjoni 1999/468/KE.Il-perjodu taż-żmien preskritt fl-Artikolu 4(3) tad-Deċiżjoni 1999/468/KE għandu jiġi stabbilit ta’ xahar.3. Il-Kumitat għandu jadotta r-regoli tiegħu ta’ proċedura.Artikolu 6Ir-Regolament (KE) Nru 2435/2000 għandu jitħassar mad-dħul fis-seħħ tal-Protokoll.Magħmul fi Brussel, fid-19 ta’ Diċembru 2002.Għall-KunsillIl-PresidentL. Espersen[1] ĠU L 357, tal-31.12.94, p. 2.[2] ĠU L 301, tal-11.11.1998, p. 1.[3] ĠU L 280, ta’ l-4.11.2000, p. 17.[4] ĠU L 253, tal-11.10.1993, p. 1. Regolament kif emendat l-aħħar bir-Regolament (KE) Nru 444/2002 (ĠU L 68, tat-12.3.2002, p.11).[5] ĠU L 184, tas-17.7.1999, p. 23.[6] ĠU L 181, ta’ l-1.7.1992, p. 21.--------------------------------------------------ANNESSNumri fl-ordni għal kwoti tat-tariffa tal-UE għal prodotti li joriġinaw fir-Rumanija(kif imsemmija fl-Artikolu 4)Nru fl-ordni tal-kwota | Kodiċi tan-NM | Deskrizzjoni |09.4598 09.4537 | 0102900501029021010290290102904101029049 | Annimali ħajjin tal-fart ta' wżin ħaj li ma jaqbiżx it-80 kg Annimali ħajjin tal-fart ta' wżin ħaj li jaqbeż it-80 kg imma ma jaqbiżx it-300 kg |09.4563 | ex010290 | Għoġiela u baqar mhux għall-qatla tar-razez tal-muntanji li ġejjin: griżi, kannella, sofor, bit-tbajja Simmental u Pinzgau |09.4753 | 02010202 | Laħam ta' l-annimali tal-fart, frisk, imkessaħ jew iffriżat |09.4756 | ex0203 | Laħam ta' ħnieżer domestiċi, frisk, imkessaħ jew iffriżat |09.4765 | 020610950206299102102002109951 | Il-falda l-ħoxna u l-irqiqa ta' l-annimal tal-fart li jittiekel frisk jew imkessaħ Il-falda l-ħoxna u l-irqiqa ta' l-annimal tal-fart li jittiekel iffriżat Laħam tal-bhejjem tal-fart, immellaħ, fis-salmura, imnixxef jew fumigat Il-falda l-ħoxna u l-irqiqa ta' annimali tal-fart |09.5855 | 0207 | Laħam u ġewwieni li jittiekel, tat-tjur ta' l-intestatura Nru 0105 |09.4758 | 0406 | Ġobon u baqta |09.6101 | 07020000 | Tadam |09.6103 | 07031019 | Basal, ieħor għajr settijiet |09.6105 | ex070410000704901007049090 | Pastard u broccoli headed, mill-15 ta' April sat-30 ta' Novembru Kaboċċi bojod u kaboċċi ħomor Oħrajn |09.6107 | ex07070005 | Ħjar, mill-1 ta' Novembru sal-15 ta' Mejju |09.5611 | ex07070005 | Ħjar, mis-16 ta' Mejju sal-31 ta' Ottubru |09.6109 | 07082000 | Fażola |09.6111 | 07096010 | Bżar ħelu |09.6113 | 071021000710220007102900 | Piżelli, friżati Fażola, friżata legumi oħra, friżati |09.4726 | 071151002003102020031030 | Faqqiegħ tan-nisel Agaricus |09.6119 | 080810200808105008081090 | Tuffieħ, ieħor għajr tuffieħ tas-cider |09.6121 | 08091000 | Berquq |09.6123 | 08094005 | Għajnbaqar |09.6125 | 08101000 | Frawli |09.6131 | 081310000813200008133000 | Berquq, imnixxef Għajnbaqar, imnixxef Tuffieħ, imnixxef |09.4766 | 1001 | Qamħ u meslin |09.5871 | 10051090 | Żerriegħa tal-qamħ ir-rum, oħra għajr żerriegħa ibrida |09.4767 | 10059000 | Qamħ ir-rum ieħor għajr żerriegħa |09.5872 | 110111031111032060 | Dqiq mill-qamħ u l-meslin Qamħ ir-rum mitħun oħxon u mitħun mhux raffinat Gerbub tal-qamħ |09.5873 | 1107 | Maltu |09.6133 | 120929801209999112099999 | Żerriegħ oħra, frott u spori |09.6137 | 1512119115121991 | Żejt taż-żerriegħa tal-ġirasol |09.4751 | 1601009116010099 | Zalzett, ieħor għajr dak tal-fwied |09.6139 | 160231160232160239 | Laħam imħejji jew priservat tal-laħam tat-tjur |09.4752 | 1602411016024210160249111602491316024915160249191602493016024950 | Laħam priservat tal-ħnieżer domestiċi |09.4768 | 160250 | Laħam imħejji jew priservat jew ġewwieni ta' annimali tal-fart |09.6141 | 20011000200190602001907020019075200190852001909320019096 | Ħjar u gherkins, priservati Frott u ħaxix priservat ieħor |09.6143 | 20029031200290392002909120029099 | Tadam priservat |09.5545 | 2003102020031030 | Faqqiegħ tan-nisel Agaricus |09.6145 | 20054000 | Piżelli |09.5723 | 200710992007991020079998 | Tħejjijiet oħra omoġenizzati Purée u pejst ta' l-għajnbaqar Tħejjijiet oħra |09.6149 | 24011060240110702401206024012070 | Tabakk |--------------------------------------------------


title: 2009/816/KE,Euratom: Deċiżjoni tal-Kunsill u tal-Kummissjoni tad- 19 ta’ Ottubru 2009 dwar il-konklużjoni tal-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Ażerbajġan, min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea

text:
               7.11.2009

               MT

               Il-Ġurnal Uffiċjali tal-Unjoni Ewropea

               L 291/24

         DEĊIŻJONI TAL-KUNSILL U TAL-KUMMISSJONI
   tad-19 ta’ Ottubru 2009
   dwar il-konklużjoni tal-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Ażerbajġan, min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea
   (2009/816/KE, Euratom)
   IL-KUNSILL TAL-UNJONI EWROPEA,
   IL-KUMMISSJONI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 44(2), l-aħħar sentenza tal-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien mat-tieni sentenza tal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b’mod partikolari t-tieni paragrafu tal-Artikolu 101 tiegħu,
   Wara li kkunsidraw l-Att ta’ Adeżjoni tal-Bulgarija u tar-Rumanija, u b’mod partikolari l-Artikolu 6(2) tiegħu,
   Wara li kkunsidraw il-proposta tal-Kummissjoni,
   Wara li kkunsidraw l-opinjoni tal-Parlament Ewropew (1),
   Wara li kkunsidraw l-approvazzjoni tal-Kunsill skont l-Artikolu 101 tat-Trattat li jistabbilixxi l-Komunità Ewropea tal-Enerġija Atomika,
   Billi:

               (1)

               Il-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Ażerbajġan, min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija fl-Unjoni Ewropea, ġie ffirmat f’isem il-Komunità Ewropea u l-Istati Membri fid-9 ta’ Diċembru 2008 skont id-Deċiżjoni tal-Kunsill 2009/173/KE (2).

               (2)

               Sakemm jidħol fis-seħħ, il-Protokoll ġie applikat fuq bażi temporanja mill-1 ta’ Jannar 2007.

               (3)

               Il-Protokoll għandu jiġi konkluż,

         IDDEĊIDEW KIF ĠEJ:
   Artikolu 1
   Il-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Ażerbajġan, min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea, qiegħed b’dan jiġi approvat f’isem il-Komunità Ewropea, il-Komunità Ewropea tal-Enerġija Atomika u l-Istati Membri.
   It-test tal-Protokoll jinsab anness ma’ din id-Deċiżjoni (3).
   Artikolu 2
   Il-President tal-Kunsill, f’isem il-Komunità Ewropea u l-Istati Membri tagħha, għandu jagħti n-notifika prevista fl-Artikolu 3 tal-Protokoll. Il-President tal-Kummissjoni għandu fl-istess waqt jagħti din in-notifika f’isem il-Komunità Ewropea tal-Enerġija Atomika.

      Magħmul fil-Lussemburgu, id-19 ta’ Ottubru 2009.

            Għall-Kunsill

            Il-President

         E. ERLANDSSON

            Għall-Kummissjoni

            Il-President

         José Manuel BARROSO

      (1)  L-Opinjoni tal-Parlament Ewropew tal-10 ta’ Lulju 2007 (għadha mhijiex ippubblikata fil-Ġurnal Uffiċjali).

      (2)  ĠU L 62, 6.3.2009, p. 7.

      (3)  ĠU L 62, 6.3.2009, p. 9.


title: Deċiżjoni (UE) 2017/899 tal-Parlament Ewropew u tal-Kunsill tas-17 ta' Mejju 2017 dwar l-użu tal-banda ta' frekwenzi 470–790 MHz fl-Unjoni

text:
               25.5.2017

               MT

               Il-Ġurnal Uffiċjali tal-Unjoni Ewropea

               L 138/131

         DEĊIŻJONI (UE) 2017/899 TAL-PARLAMENT EWROPEW U TAL-KUNSILL
   tas-17 ta' Mejju 2017
   dwar l-użu tal-banda ta' frekwenzi 470–790 MHz fl-Unjoni
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 114 tiegħu,
   Wara li kkunsidraw il-proposta mill-Kummissjoni Ewropea,
   Wara li l-abbozz tal-att leġiżlattiv intbagħat lill-parlamenti nazzjonali,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw lill-Kumitat tar-Reġjuni,
   Filwaqt li jaġixxu skont il-proċedura leġiżlattiva ordinarja (2),
   Billi:

               (1)

               Fil-programm pluriennali tal-politika tal-ispettru tar-radju (“SPP” — radio spectrum policy programme) stabbilit bid-Deċiżjoni Nru 243/2012/UE (3), il-Parlament Ewropew u l-Kunsill stabbilixxew l-għanijiet li jiġu identifikati tal-inqas 1 200 MHz ta' spettru adatt għal servizzi ta' komunikazzjoni elettronika broadband mingħajr fili fl-Unjoni sal-2015, li jingħata appoġġ għall-iżvilupp ulterjuri ta' servizzi tax-xandir innovattivi billi jiġi żgurat spettru suffiċjenti għall-provvista satellitari u terrestri ta' tali servizzijekk il-ħtieġa tkun sostanzjata b'mod ċar, u li jiġi żgurat spettru suffiċjenti għal ħolqien ta' programmi u avvenimenti speċjali (“PMSE” — programme-making and special events).

               (2)

               Fil-Komunikazzjoni tas-6 ta' Mejju 2015 intitolata “Strateġija għas-suq uniku diġitali għall-Ewropa”, il-Kummissjoni enfasizzat l-importanza tal-banda ta' frekwenzi 694–790 MHz (“700 MHz”) biex tiżgura l-provvista ta' servizzi tal-broadband f'żoni rurali sabiex jiġu żgurati l-aċċess u l-konnettività, u enfasizzat il-ħtieġa għal rilaxx ikkoordinat ta' dik il-banda ta' frekwenzi, filwaqt li takkomoda l-ħtiġijiet speċifiċi tad-distribuzzjoni tas-servizzi tax-xandir. It-tnaqqis tad-distakk diġitali, f'termini kemm ta' kopertura kif ukoll ta' għarfien, huwa aspett importanti li jrid ikun prijorità, mingħajr ma jinħolqu distakki ġodda meta l-utenti jibdew jużaw teknoloġiji ġodda.

               (3)

               Il-ġestjoni effettiva tal-ispettru hija kondizzjoni għall-bidla industrijali għall-5G, li kieku tqiegħed lill-Unjoni fiċ-ċentru tal-innovazzjoni u toħloq ambjent favorevoli biex in-netwerks u s-servizzi tal-komunikazzjoni elettronika jiżviluppaw, u b'hekk jiġi massimizzat il-potenzjal ta' tkabbir tal-ekonomija diġitali. L-ekonomija tal-Unjoni ser ikollha dejjem iżjed lis-soċjetà diġitali fil-qalba tagħha, u dan jirrikjedi kopertura universali tan-netwerk sabiex jiġu żviluppati servizzi relatati mal-Internet tal-Oġġetti, il-kummerċ elettroniku, u s-servizzi ta' cloud Ewropej, u sabiex jinkisbu l-benefiċċji sħaħ ta' Industrija 4.0 madwar l-Unjoni.

               (4)

               Il-banda ta' frekwenzi 700 MHz tirrappreżenta opportunità għal spettru armonizzat u kkoordinat globalment għall-broadband mingħajr fili li joffri ekonomiji ta' skala. Jenħtieġ li din tippermetti li jiġu żviluppati servizzi diġitali innovattivi ġodda f'żoni urbani u f'żoni rurali jew remoti, bħas-Saħħa Elettronika u s-Saħħa Mobbli, appoġġati minn telefowns ċellulari, apparati għall-monitoraġġ tal-pazjenti u apparati oħra mingħajr fili, kif ukoll grilji intelliġenti tal-enerġija.

               (5)

               Fir-riżoluzzjoni tiegħu tad-19 ta' Jannar 2016 intitolata “Lejn Att dwar is-Suq Uniku Diġitali”, il-Parlament Ewropew fakkar lill-Istati Membri dwar l-impenn tagħhom li sal-2020, jilħqu l-introduzzjoni sħiħa ta' mill-inqas il-veloċitajiet minimi fil-mira ta' 30 Mbps, enfasizza li l-ispettru tar-radju huwa riżorsa kritika għas-suq intern għall-komunikazzjonijiet mingħajr fili, broadband mingħajr fili, kif ukoll għax-xandir, u huwa essenzjali għall-kompetittività futura tal-Unjoni u talab, bħala prijorità, għal qafas armonizzat li huwa favur il-kompetizzjoni għall-allokazzjoni tal-ispettru u għall-ġestjoni effettiva tal-ispettru.

               (6)

               L-ispettru huwa bene pubbliku. Fil-banda ta' frekwenzi 470–790 MHz, huwa vantaġġ siewi għall-introduzzjoni kosteffiċjenti ta' netwerks mingħajr fili b'kopertura universali fuq ġewwa u fuq barra. Dak l-ispettru bħalissa qed jintuża fl-Unjoni kollha għat-televiżjoni diġitali terrestri (“DTT” — digital terrestrial television) u tal-PMSE tal-awdjo mingħajr fili. Għaldaqstant, huwa prerekwiżit għall-aċċess għal kontenut kulturali u ta' informazzjoni u ideat u d-disseminazzjoni tagħom. Huwa jappoġġa, b'mod parallel ma' forom ġodda ta' distribuzzjoni, l-iżvilupp tal-mezzi tal-midja, u tas-setturi kreattivi, kulturali u tar-riċerka, li jiddependu b'mod estensiv fuq din għall-provvista mingħajr fili tal-kontenut lill-utenti aħħarin.

               (7)

               Jenħtieġ li l-assenjazzjoni tal-banda ta' frekwenzi 700 MHz tkun strutturata b'tali mod li tiffaċilita l-kompetizzjoni u jenħtieġ li titwettaq b'mod li ma jxekkilx il-kompetizzjoni eżistenti.

               (8)

               Għar-Reġjun 1, li jinkludi l-Unjoni, ir-Regolamenti tar-Radju tal-Unjoni Internazzjonali tat-Telekomunikazzjoni adottati mill-Konferenza Dinjija dwar ir-Radjukomunikazzjoni fl-2015, jipprovdu għall-allokazzjoni tal-banda ta' frekwenzi 700 MHz għas-servizzi tax-xandir u tal-mowbajls (ħlief il-mowbajl aeronawtiku) fuq bażi koprimarja.,Il-banda ta' frekwenzi 470–694 MHz (“taħt 700 MHz”) tibqa' allokata esklużivament għas-servizzi tax-xandir fuq bażi primarja u għall-użu tal-awdjo mingħajr fili tal-PMSE fuq bażi sekondarja.

               (9)

               Minħabba t-traffiku tal-broadband mingħajr fili li qed jikber b'mod rapidu u l-importanza ekonomika, industrijali u soċjali dejjem akbar tal-ekonomija diġitali, il-kapaċità msaħħa tan-netwerk mingħajr fili saret neċessità. Spettru fil-banda ta' frekwenzi 700 MHz jipprovdi kemm kapaċità addizzjonali kif ukoll kopertura universali, b'mod partikolari għaż-żoni rurali, muntanjużi, u insulari ekonomikament diffiċli kif ukoll żoni remoti oħra, predeterminati skont żoni li huma prijorità nazzjonali, inkluż matul rotot tat-trasport terrestri kbar, u għall-użu ġewwa u għal komunikazzjonijiet tat-tip mekkanizzat fuq firxa wiesgħa. F'dak il-kuntest, jenħtieġ li l-miżuri koerenti u kkoordinati għal kopertura terrestri mingħajr fili ta' kwalità għolja madwar l-Unjoni, msejsa fuq l-aħjar prattiki nazzjonali għall-obbligi ta' liċenzja tal-operaturi, jimmiraw li jilħqu l-objettiv tal-RSPP li ċ-ċittadini kollha madwar l-Unjoni jkollhom aċċess, kemm ġewwa kif ukoll barra, għall-veloċitajiet l-aktar rapidi tal-broadband ta' mhux anqas minn 30 Mbps sal-2020, u jenħtieġ li jimmiraw li jiksbu viżjoni ambizzjuża għal soċjetà gigabit fl-Unjoni. Tali miżuri ser jippromwovu servizzi diġitali innovattivi u jiżguraw benefiċċji soċjoekonomiċi fit-tul.

               (10)

               Il-5G ser ikollu impatt kbir mhux biss fuq is-settur diġitali, iżda wkoll fuq l-ekonomiji b'mod ġenerali. It-tnedija b'suċċess tal-5G fl-Unjoni ser tkun kruċjali għall-iżvilupp ekonomiku u għall-kompetittività u l-produttività tal-ekonomija tal-Unjoni, b'mod partikolari fid-dawl tal-introduzzjoni bil-mod tal-4G u s-servizzi korrispondenti,. Għalhekk l-Unjoni teħtieġ tkun fuq quddiem billi tiżgura spettru suffiċjenti għat-tnedija u l-iżvilupp b'suċċess tal-5G. Barra minn hekk, jenħtieġ li meta jawtorizzaw l-użu tal-banda ta' frekwenzi 700 MHz, l-Istati Membri jikkunsidraw l-opportunità biex jiżguraw li l-operaturi ta' netwerk virtwali mobbli jkunu jistgħu jżidu l-kopertura ġeografika tagħhom. Jenħtieġ li l-Kummissjoni, fejn ikun fattibbli, tiffaċilita l-għażla li jsiru rkanti organizzati b'mod konġunt, meta Stat Membru hekk jitolb, biex b'hekk tikkontribwixxi għall-istrutturi pan-Ewropej.

               (11)

               Il-kondiviżjoni tal-ispettru fi ħdan banda ta' frekwenzi komuni bejn użu tal-broadband mingħajr fili bidirezzjonali għall-użu fuq żona wiesgħa (uplink u downlink), minn naħa, u xandir televiżiv unidirezzjonali jew użu tal-awdjo mingħajr fili tal-PMSE, min-naħa l-oħra, huwa teknikament diffiċli fejn iż-żoni ta' kopertura tagħhom jirkbu fuq xulxin jew huma qrib. Dan ifisser li l-għoti ta' skop ġdid għall-banda ta' frekwenzi 700 MHz għal servizzi ta' komunikazzjoni elettronika broadband mingħajr fili bidirezzjonali u terrestri, iċaħħad lill-utenti tad-DTT u tal-awdjo mingħajr fili tal-PMSE minn parti tar-riżorsi tal-ispettru tagħhom. Is-setturi tad-DTT u tal-PMSE għalhekk jeħtieġu prevedibbiltà regolatorja fit-tul fir-rigward tad-disponibbiltà ta' spettru suffiċjenti, sabiex ikunu jistgħu jħarsu l-għoti sostenibbli u l-iżvilupp tas-servizzi tagħhom, b'mod partikolari tat-televiżjoni free-to-view, filwaqt li jiżguraw ambjent xieraq għall-investimenti, sabiex jintlaħqu l-objettivi tal-politika awdjoviżiva tal-Unjoni u nazzjonali bħall-koeżjoni soċjali, il-pluraliżmu tal-mezzi tal-informazzjoni u d-diversità kulturali. Huwa possibli li jkun hemm bżonn ta' miżuri fil-livell tal-Unjoni u f'dak nazzjonali biex jiġu żgurati riżorsi addizzjonali tal-ispettru għall-użu tal-awdjo mingħajr fili tal-PMSE barra l-banda ta' frekwenzi 470–790 MHz.

               (12)

               Fir-rapport tiegħu lill-Kummissjoni, Pascal Lamy, il-President tal-grupp ta' livell għoli dwar l-użu tal-banda UHF (470–790 MHz) fil-ġejjieni, irrakkomanda li l-banda ta' frekwenzi 700 MHz issir disponibbli għall-broadband mingħajr fili sal-2020 (+/- sentejn). Tali tnedija tgħin biex jintlaħaq l-għan fit-tul ta' prevedibbiltà regolatorja għad-DTT billi tagħmel disponibbli l-banda ta' frekwenzi ta' taħt 700 MHz sal-2030, għalkemm dan ikun irid jiġi rivedut sal-2025.

               (13)

               Il-Grupp għall-Politika dwar l-Ispettru tar-Radju irrakkomanda fl-opinjoni tiegħu għal strateġija fit-tul għall-użu tal-banda UHF (470–790 MHz) fil-ġejjieni fl-Unjoni Ewropea tad-19 ta' Frar 2015 li jiġi adottat approċċ koordinat fl-Unjoni kollha biex il-banda ta' frekwenzi 700 MHz issir disponibbli għal użu effettiv għal servizzi ta' komunikazzjoni elettronika broadband mingħajr fili sa tmiem l-2020, waqt li nnota li l-Istati Membri, għandhom ikunu jistgħu jiddeċiedu abbażi ta' raġunijiet ġustifikati kif xieraq li jipposponu d-disponibbiltà tal-banda għal mhux aktar minn sentejn. Barra minn hekk, jenħtieġ li d-disponibbiltà tal-banda ta' frekwenzi ta' taħt 700 MHz għall-għoti ta' servizzi tax-xandir tkun żgurata sal-2030.

               (14)

               Xi Stati Membri diġà nedew jew lestew proċess nazzjonali biex jawtorizzaw l-użu tal-banda ta' frekwenzi 700 MHz għal servizzi ta' komunikazzjoni elettronika broadband mingħajr fili terrestri u bidirezzjonali. Hemm bżonn ta'approċċ koordinat fir-rigward tal-użu futur tal-banda ta' frekwenzi 700 MHz, li jipprovdi ukoll prevedibbiltà regolatorja, jibbilanċja d-diversità bejn l-Istati Membri mal-għanijiet ta' suq uniku diġitali u jippromwovi tmexxija Ewropea fir-rigward tal-iżviluppi tat-teknoloġija internazzjonali. F'dak il-kuntest, jenħtieġ li l-Istati Membri jintalbu li jagħtu skop ġdid lill-banda ta' frekwenzi 700 MHz b'mod f'waqtu skont il-liġi tal-Unjoni u dik nazzjonali.

               (15)

               Jenħtieġ li l-Istati Membri jkunu jistgħu jipposponu, abbażi ta' raġunijiet debitament ġustifikati, li jippermettu l-użu tal-banda ta' frekwenzi 700 MHz għal sistemi terrestri kapaċi li jipprovdu servizzi ta' komunikazzjoni elettronika broadband mingħajr fili lil hinn mill-iskadenza komuni tal-Unjoni tal-2020 għal perijodu massimu ta' sentejn. Jenħtieġ li r-raġunijiet għal tali posponiment ikunu limitati għal kwistjonijiet ta' koordinazzjoni transkonfinali mhux solvuti li jirriżultaw f'interferenzi dannużi, il-ħtieġa li tiġi żgurata migrazzjoni teknika ta' parti kbira tal-popolazzjoni għal standards tax-xandir avvanzati u l-kumplessità tal-iżgurar tagħha, l-ispejjeż finanzjarji tat-transizzjoni li jaqbżu d-dħul mistenni ġġenerat minn proċeduri tal-għoti u l-forza maġġuri. Jenħtieġ li l-Istati Membri jieħdu l-passi kollha meħtieġa biex jimminimizzaw l-interferenza dannuża fl-Istati Membri milquta. F'każ li Stati Membri jdewmu l-permess għall-użu tal-banda ta' frekwenzi 700 MHz, jenħtieġ li huma jinformaw lill-Istati Membri l-oħra u lill-Kummissjoni b'dan u jinkludu r-raġunijiet debitament ġustifikati għal dan fil-pjanijiet direzzjonali nazzjonali tagħhom. Jenħtieġ li tali Stati Membri u kwalunkwe Stati Membri milquta mid-dewmien jikkooperaw bil-ħsieb li jikkoordinaw il-proċess tar-rilaxx tal-banda ta' frekwenzi 700 MHz u jinkludu informazzjoni dwar din il-koordinazzjoni fil-pjani direzzjonali nazzjonali tagħhom.

               (16)

               L-użu tal-banda ta' frekwenzi 700 MHz minn applikazzjonijiet oħra f'pajjiżi terzi, kif permess minn ftehimiet internazzjonali jew f'partijiet tat-territorju nazzjonali barra l-kontroll effettiv tal-awtoritajiet tal-Istati Membri, jista' jillimita l-użu tal-banda tal-frekwenza 700 MHz għas-servizzi ta' komunikazzjoni elettronika terrestri broadband mingħajr fili f'xi Stati Membri. Dan jipprevjeni lil dawk l-Istati Membri milli jikkonformaw mal-iskeda komuni stabbilita fil-livell tal-Unjoni. Jenħtieġ li l-Istati Membri konċernati jieħdu l-passi kollha meħtieġa biex jimminimizzaw id-durata u l-firxa ġeografika ta' dawk il-limitazzjonijiet u jfittxu l-għajnuna tal-Unjoni, fejn meħtieġ, taħt l-Artikolu 10(2) tad-Deċiżjoni Nru 243/2012/UE. Jenħtieġ li huma jinnotifikaw ukoll lill-Kummissjoni dwar dawn il-limitazzjonijiet skont l-Artikolu 6(2) u l-Artikolu 7 tad-Deċiżjoni Nru 676/2002/KE tal-Parlament Ewropew u tal-Kunsill (4), u li l-informazzjoni tiġi ppubblikata f'konformità mal-Artikolu 5 tad-Deċiżjoni Nru 676/2002/KE.

               (17)

               Jenħtieġ li din id-Deċiżjoni tkun mingħajr preġudizzju għall-miżuri li jittieħdu fil-livell nazzjonali, skont il-liġi tal-Unjoni, li jfittxu li jilħqu għanijiet ta' interess ġenerali, relatati mad-dritt tal-Istati Membri li jorganizzaw u jużaw l-ispettru tagħhom għall-finijiet tal-ordni pubbliku, is-sigurtà pubblika u d-difiża.

               (18)

               Jenħtieġ li l-użu tal-banda ta' frekwenzi 700 MHz għal servizzi ta' komunikazzjoni elettronika broadband mingħajr fili terrestri jkun soġġett għal sistema ta' awtorizzazzjoni flessibbli mill-aktar fis possibbli. Jenħtieġ li dan jinkludi l-possibbiltà għad-detenturi tad-drittijiet tal-użu tal-ispettru li jittrasferixxu u jwellu d-drittijiet eżistenti tagħhom fil-kuntest tal-applikazzjoni tal-Artikoli 9, 9a u 9b tad-Direttiva 2002/21/KE tal-Parlament Ewropew u tal-Kunsill (5), filwaqt li jitqies l-obbligu li tiġi promossa kompetizzjoni effettiva u mingħajr distorsjonijiet tal-kompetizzjoni fis-suq intern għas-servizzi ta' komunikazzjoni elettronika skont l-Artikolu 5 tad-Deċiżjoni Nru 243/2012/UE. Jenħtieġ li matul il-valutazzjonijiet rispettivi tagħhom meta jkunu qegħdin jagħtu liċenzja tal-ispettru, l-Istati Membri iqisu d-durata tal-liċenzji, il-pjan tan-negozju tal-operaturi u l-kontribut tiegħu biex jintlaħqu l-objettivi tal-Aġenda Diġitali, u l-promozzjoni ta' servizzi diġitali innovattivi u benefiċċji soċjoekonomiċi fuq medda twila ta' żmien.

               (19)

               Huwa importanti li tinkiseb prevedibbiltà regolatorja fit-tul għad-DTT fir-rigward tal-aċċess għall-banda ta' frekwenzi ta' taħt 700 Mhz, filwaqt li jitqies l-eżitu tal-Konferenza Dinjija dwar ir-Radjukomunikazzjoni fl-2015. Jenħtieġ li, f'konformità mal-Artikoli 9 u 9a tad-Direttiva 2002/21/KE, l-Istati Membri japplikaw approċċ flessibbli fejn ikun possibbli u jenħtieġ li jkunu jistgħu jippermettu l-introduzzjoni ta' użi alternattivi bħas-servizzi ta' komunikazzjoni elettronika broadband mingħajr fili terrestri fil-banda ta' frekwenzi ta' taħt 700 MHz skont il-ħtiġijiet nazzjonali għad-distribuzzjoni tas-servizzi tax-xandir awdjoviżiv, inkluż għal inizjattivi innovattivi mmexxija mill-utenti. Jenħtieġ li tali użi alternattivi jkun jiggarantixxi aċċess kontinwu għall-ispettru għax-xandir, bħala l-utent primarju, soġġett għad-domanda nazzjonali. Għal dak il-għan, jenħtieġ li l-Istati Membri jippromwovu l-kooperazzjoni bejn ix-xandara, l-operaturi tax-xandir u l-operaturi tas-servizzi mobbli sabiex jiffaċilitaw il-konverġenza tal-pjattaformi awdjoviżivi u tal-internet u l-kondiviżjoni tal-użu tal-ispettru. Jenħtieġ li, meta jippermettu l-użu alternattiv fil-banda ta' frekwenzi ta'taħt 700 Mhz għal servizzi ta' komunikazzjoni elettroniċi broadband mingħajr fili terrestri, l-Istati Membri jiżguraw li dan l-użu ma jikkawżax interferenza dannuża għax- xandir terrestri diġitali fi Stati Membri ġirien, kif previst fil-ftehim milħuq fil-Konferenza Reġjonali dwar it-Radjukomunikazzjoni tal-2006.

               (20)

               Jenħtieġ li l-Istati Membri jadottaw pjanijiet direzzjonali nazzjonali koerenti biex jiffaċilitaw l-użu tal-banda ta' frekwenzi 700 MHz għal servizzi ta' komunikazzjoni elettronika broadband mingħajr fili terrestri filwaqt li jiżguraw il-kontinwità tas-servizzi tax-xandir bit-televiżjoni li jiżgombraw il-banda. Jenħtieġ li, ladarba tali pjanijiet direzzjonali nazzjonali jiġu adottati, l-Istati Membri jagħmluhom disponibbli b'mod trasparenti fi ħdan l-Unjoni. Jenħtieġ li l-pjanijiet direzzjonali nazzjonali jkopru attivitajiet u perijodi ta' żmien għall-ippjanar mill-ġdid tal-frekwenzi, l-iżviluppi tekniċi għal tagħmir ta' netwerk u tal-utent aħħari, il-koeżistenza bejn tagħmir tar-radju u tagħmir mhux tar-radju, reġimi eżistenti u ġodda ta' awtorizzazzjoni, mekkaniżmi biex tiġi evitata interferenza dannuża mal-utenti tal-ispettru f'baned adjaċenti u informazzjoni dwar il-possibbiltà ta' kumpens għal spejjeż ta' migrazzjoni, fejn jinqalgħu tali spejjeż, sabiex jiġu evitati, fost l-oħrajn, l-ispejjeż għall-utenti finali jew għax-xandara. Jenħtieġ li meta l-Istati Membri jkollhom l-intenzjoni li jżommu d-DTT, l-pjanijiet direzzjonali nazzjonali jikkunsidraw l-għażla li jiffaċilitaw upgrades ta' tagħmir tax-xandir għal aktar teknoloġiji effiċjenti fl-ispettru bħal formati vidjo avvanzati (eż. HEVC) jew teknoloġiji ta' trażmissjoni tas-sinjal (eż. DVB-T2).

               (21)

               Jenħtieġ li l-ambitu ta' kumpens possibbli sabiex titlesta t-transizzjoni fl-użu tal-ispettru, b'mod partikolari għall-utenti aħħarin, u l-mekkaniżmu għalih, jiġu analizzati skont id-dispożizzjonijiet nazzjonali rilevanti, kif previst mill-Artikolu 14 tad-Direttiva 2002/20/KE tal-Parlament Ewropew u tal-Kunsill (6), u jenħtieġ li jkunu konsistenti mal-Artikoli 107 u 108 tat-Trattat dwar il-Funzjonament tal-Unjoni Ewropea sabiex, pereżempju, jiffaċilitaw it-transizzjoni għal teknoloġiji aktar effiċjenti fl-użu tal-ispettru. Jenħtieġ li l-Kummissjoni tkun tista' tipprovdi gwida lill-Stat Membru, fuq it-talba tiegħu, biex tiffaċilita t-transizzjoni fl-użu tal-ispettru.

               (22)

               Jenħtieġ li l-Kummissjoni, b'kooperazzjoni mal-Istati Membri, tirrapporta lill- Parlament u lill-Kunsill dwar l-iżviluppi fl-użu tal-banda ta' frekwenzi ta' taħt 700 MHz, bil-ħsieb li jiġi żgurat l-użu effiċjenti tal-ispettru, skont il-lliġi tal-Unjoni applikabbli. Jenħtieġ li l-Kummissjoni tqis l-aspetti soċjali, ekonomiċi, kulturali u internazzjonali li jaffettwaw l-użu tal-banda ta' frekwenzi ta' taħt 700 MHz, aktar żviluppi teknoloġiċi ulterjuri, tibdil fl-imġiba tal-konsumaturi u l-ħtiġijiet fil-konnettività biex jitrawmu t-tkabbir u l-innovazzjoni fl-Unjoni.

               (23)

               Minħabba li l-għan ta' din id-Deċiżjoni, jiġifieri l-iżgurar ta' approċċ koordinat fl-użu tal-banda ta' frekwenzi 470–790 MHz fl-Unjoni skont għanijiet komuni, ma jistax jinkiseb b'mod suffiċjenti mill-Istati Membri, iżda jista', minħabba l-iskala u l-effetti tiegħu, jinkiseb aħjar fil-livell tal-Unjoni, l-Unjoni tista' tadotta miżuri skont il-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit f'dak l-Artikolu, din id-Deċiżjoni ma tmurx lil hinn minn dak li hu meħtieġ biex jintlaħaq dak l-għan,

         ADOTTAW DIN ID-DEĊIŻJONI:
   Artikolu 1
   1.   Sat-30 ta' Ġunju 2020, l-Istati Membri għandhom jippermettu l-użu tal-banda ta' frekwenzi 694–790 MHz (“700 MHz”) għas-sistemi terrestri li huma kapaċi jipprovdu servizzi ta' komunikazzjoni elettronika broadband mingħajr fili biss taħt kondizzjonijiet tekniċi armonizzati stabbiliti mill-Kummissjoni skont l-Artikolu 4 tad-Deċiżjoni Nru 676/2002/KE.
   L-Istati Membri jistgħu, madankollu, idewmu li jippermettu l-użu tal-banda ta' frekwenzi 700 MHz sa massimu ta' sentejn abbażi ta' raġuni ġustifikata kif xieraq waħda jew aktar stipulati fl-Anness ta' din id-Deċiżjoni. Fil-każ ta' tali dewmien, l-Istat Membru kkonċernat għandu jinforma lill-Istati Membri l-oħra u lill-Kummissjoni b'dan u għandu jinkludi dawk ir-raġunijiet debitament ġustifikati fil-pjan direzzjonali nazzjonali tiegħu adottat skont l-Artikolu 5 ta' din id-Deċiżjoni. Fejn meħtieġ, l-Istati Membri għandhom iwettqu l-proċess ta' awtorizzazzjoni jew jemendaw id-drittijiet eżistenti rilevanti għall-użu tal-ispettru skont id-Direttiva 2002/20/KE, sabiex jippermettu t-tali l-użu.
   Stat Membru li jdewwem li jippermetti l-użu tal-banda ta' frekwenzi 700 MHz taħt it-tieni subparagrafu u l-Istati Membri affettwati minn dak id-dewmien għandhom jikkooperaw ma' xulxin bil-ħsieb li jikkoordinaw il-proċess tar-rilaxx tal-banda ta' frekwenzi 700 MHz għas-servizzi ta' komunikazzjoni elettronika broadband mingħajr fili u għandhom jinkludu informazzjoni dwar tali koordinazzjoni fil-pjanijiet direzzjonali nazzjonali tagħhom adottati skont l-Artikolu 5.
   2.   Sabiex jippermettu l-użu tal-banda ta' frekwenzi 700 MHz skont il-paragrafu 1, l-Istati Membri għandhom, sal-31 ta' Diċembru 2017, jikkonkludu l-ftehimiet ta' koordinazzjoni tal-frekwenza transfruntiera kollha meħtieġa fl-Unjoni.
   3.   L-Istati Membri ma għandhomx ikunu marbutin mill-obbligi stabbiliti fil-paragrafi 1 u 2 f'żoni ġeografiċi fejn il-koordinazzjoni tal-frekwenzi ma' pajjiżi terzi tibqa' mhux solvuta, dment li l-Istati Membri jagħmlu kull sforz possibbli biex jiġu mminimizzati d-durata u l-ambitu ġeografiku ta' tali koordinazzjoni mhux solvuta u jirrapportaw kull sena r-riżultati lill-Kummissjoni sakemm il-kwistjonijiet tal-koordinazzjoni pendenti jkunu ġew solvuti.
   L-ewwel subparagrafu għandu japplika għall-problemi ta' koordinazzjoni tal-ispettru fir-Repubblika ta' Ċipru li jirriżultaw mill-fatt li l-Gvern ta' Ċipru ma jistax jeżerċita kontroll effettiv f'parti mit-territorju tiegħu.
   4.   Din id-Deċiżjoni hija mingħajr preġudizzju għad-dritt tal-Istati Membri li jorganizzaw u jużaw l-ispettru tagħhom għall-finijiet tal-ordni pubbliku, is-sigurtà pubblika u d-difiża.
   Artikolu 2
   Mal-għoti tad-drittijiet tal-użu fil-banda ta' frekwenzi 700 MHz għal sistemi terrestri li kapaċi jipprovdu servizzi ta' komunikazzjoni elettronika broadband mingħajr fili, l-Istati Membri għandhom jippermettu t-trasferiment jew it-twellija ta'tali drittijiet skont proċeduri miftuħa u trasparenti f'konformità mal-liġi tal-Unjoni applikabbli.
   Artikolu 3
   1.   Meta l-Istati Membri jawtorizzaw l-użu tal-banda ta' frekwenzi 700 MHz jew jemendaw id-drittijiet eżistenti, huma għandhom jieħdu kont xieraq tal-ħtieġa li tinkiseb il-veloċità mixtieqa u l-għanijiet tal-kwalità stipulati fl-Artikolu 6(1) tad-Deċiżjoni Nru 243/2012/UE, inkluż il-kopertura f'oqsma ta' prijorità nazzjonali ddeterminati minn qabel fejn meħtieġ, bħal tul rotot ewlenin tat-trasport terrestri, għall-fini li jiġu permessi applikazzjonijiet mingħajr fili u biex it-tmexxija Ewropea f'servizzi diġitali ġodda jikkontribwixxu b'mod aktar effettiv għat-tkabbir ekonomiku tal-Unjoni. Tali miżuri jistgħu jinkludu kondizzjonijiet biex jiffaċilitaw jew jinkoraġġixxu l-kondiviżjoni tal-infrastruttura tan-netwerk jew tal-ispettru skont il-liġi tal-Unjoni.
   2.   Meta japplikaw il-paragrafu 1, l-Istati Membri għandhom jivvalutaw il-ħtieġa li jintehmżu kondizzjonijiet għad-drittijiet ta' użu għal frekwenzi fil-banda ta' frekwenzi 700 MHz u, fejn xieraq, għandhom jikkonsultaw mal-partijiet ikkonċernati rilevanti f'dak ir-rigward.
   Artikolu 4
   L-Istati Membri għandhom jiżguraw id-disponibbiltà tal-anqas sal-2030 tal-banda ta' frekwenzi 470–694 MHz (“taħt 700 MHz”)għall-provvista terrestri ta' servizzi tax-xandir, inkluż it-televiżjoni mingħajr ħlas u għall-użu mill-awdjo mingħajr fili tal-PMSE, abbażi tal-ħtiġijiet nazzjonali, filwaqt li jittieħed kont tal-prinċipju tan-newtralità teknoloġika. L-Istati Membri għandhom jiżguraw li kwalunkwe użu ieħor tal-banda ta' frekwenzi ta' taħt 700 MHz fit-territorju tagħhom ikun kompattibbli mal-ħtiġijiet tax-xandir nazzjonali fl-Istat Membru rilevanti u la jikkawża interferenza dannuża lill-provvista terrestri tas-servizzi tax-xandir fi Stat Membru ġar u lanqas jitlob protezzjoni minnha. Użu bħal dan għandu jkun mingħajr preġudizzju għall-obbligi li jirriżultaw minn ftehimiet internazzjonali, bħal ftehimiet ta' koordinazzjoni tal-frekwenza transkonfinali.
   Artikolu 5
   1.   Malajr kemm jista' jkun u mhux iktar tard mit-30 ta' Ġunju 2018, l-Istati Membri għandhom jadottaw u jippubblikaw il-pjan u l-iskeda nazzjonali tagħhom (“pjan direzzjonali nazzjonali”), inklużi passi dettaljati biex jissodisfaw l-obbligi tagħhom skont l-Artikoli 1 u 4. L-Istati Membri għandhom ifasslu l-pjanijiet direzzjonali nazzjonali tagħhom wara li jikkonsultaw lill-partijiet ikkonċernati rilevanti kollha.
   2.   Sabiex jiġi żgurat li l-użu tal-banda ta' frekwenzi 700 MHz huwa f'konformità mal- Artikolu 1(1), l-Istati Membri għandhom jinkludu fil-pjanijiet direzzjonali nazzjonali tagħhom, fejn xieraq, informazzjoni dwar miżuri, inkluż kull miżura ta' appoġġ, biex jillimitaw l-impatt tal-proċess ta' transizzjoni li jmiss fuq il-pubbliku u fuq l-użu tal-awdjo mingħajr fili tal-PMSE u biex jiffaċilitaw id-disponibbiltà f'waqtha ta' tagħmir u ta' riċevituri interoperabbli tan-netwerk ta' xandir televiżiv fis-suq intern.
   Artikolu 6
   L-Istati Membri jistgħu, meta jkun xieraq u b'konformità mal-liġi tal-Unjoni, jiżguraw li jiġi pprovdut fil-pront u b'mod trasparenti kumpens adegwat għall-ispejjeż diretti, b'mod partikolari għall-utenti finali, tal-migrazzjoni jew tal-allokazzjoni mill-ġdid tal-użu tal-ispettru sabiex, fost oħrajn, jiffaċilitaw it-transizzjoni lejn teknoloġiji aktar effiċjenti fl-użu tal-ispettru.
   Fuq talba tal-Istat Membru kkonċernat, il-Kummissjoni tista' tipprovdi gwida dwar tali kumpens lil Stat Membru sabiex tiffaċilita t-transizzjoni fl-użu tal-ispettru.
   Artikolu 7
   Il-Kummissjoni, b'kooperazzjoni mal-Istati Membri, għandha tirrapporta lill-Parlament Ewropew u lill-Kunsill dwar l-iżviluppi fl-użu tal-banda ta' frekwenzi ta' taħt 700 MHz, bil-ħsieb li jiġi żgurat l-użu effiċjenti tal-ispettru, skont il-liġi applikabbli tal-Unjoni. Il-Kummissjoni għandha tqis l-aspetti soċjali, ekonomiċi, kulturali u internazzjonali li jaffettwaw l-użu tal-banda ta' frekwenzi ta' taħt 700 MHz skont l-Artikoli 1 u 4, aktar żviluppi teknoloġiċi, tibdil fl-imġiba tal-konsumaturi iżda wkoll il-ħtiġijiet fil-qasam tal-konnettività biex jitrawmu t-tkabbir u l-innovazzjoni fl-Unjoni.
   Artikolu 8
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 9
   Din id-Deċiżjoni hija indirizzata lill-Istati Membri.

      Magħmul fi Strasburgu, is-17 ta' Mejju 2017.

            Għall-Parlament Ewropew

            Il-President

         A. TAJANI

            Għall-Kunsill

            Il-President

         C. ABELA

      (1)  ĠU C 303, 19.8.2016, p. 127.

      (2)  Il-Pożizzjoni tal-Parlament Ewropew tal-15 ta' Marzu 2017 (għandha mhix ippubblikata fil-Ġurnal Uffiċjali) u d-Deċiżjoni tal-Kunsill tal-25 ta' April 2017.

      (3)  Id-Deċiżjoni Nru 243/2012/UE tal-Parlament Ewropew u tal-Kunsill tal-14 ta' Marzu 2012 li tistabbilixxi programm pluriennali tal-politika tal-ispettru tar-radju (ĠU L 81, 21.3.2012, p. 7).

      (4)  Id-Deċiżjoni Nru 676/2002/KE tal-Parlament Ewropew u tal-Kunsill tas-7 ta' Marzu 2002 dwar qafas regolatorju għall-politika dwar l-ispettru tar-radju fil-Komunità Ewropea (Id-Deċiżjoni dwar l-Ispettri tar-radju) (ĠU L 108, 24.4.2002, p. 1).

      (5)  Id-Direttiva 2002/21/KE tal-Parlament Ewropew u tal-Kunsill tas-7 ta' Marzu 2002 dwar kwadru regolatorju komuni għan-networks ta' komunikazzjonijiet u servizzi elettroniċi (Id-Direttiva Kwadru) (ĠU L 108, 24.4.2002, p. 33).

      (6)  Id-Direttiva 2002/20/KE tal-Parlament Ewropew u tal-Kunsill tas-7 ta' Marzu 2002 dwar l-awtorizzazzjoni ta' networks u servizzi ta' komunikazzjonijiet elettroniċi (Id-Direttiva ta' Awtorizzazzjoni) (ĠU L 108, 24.4.2002, p. 21).

      ANNESS
      Raġunijiet ġustifikati għal dewmien f'li jiġi permess l-użu tal-banda ta' frekwenzi 700 MHz għal sistemi terrestri li kapaċi jipprovdu servizzi ta' komunikazzjoni elettronika broadband mingħajr fili wara t-30 ta' Ġunju 2020 (Artikolu 1(1)):

                  (1)

                  kwistjonijiet ta' koordinazzjoni transkonfinali mhux solvuti li jirriżultaw f'interferenzi dannużi;

                  (2)

                  il-ħtieġa li tiġi żgurata, u l-kumplessità tal-iżgurar, il-migrazzjoni teknika ta' parti kbira mill-popolazzjoni għal standards tax-xandir avvanzati;

                  (3)

                  l-ispejjeż finanzjarji tat-transizzjoni jkunu jaqbżu d-dħul mistenni ġġenerat mill-proċeduri tal-għoti;

                  (4)

                  forza maġġuri.


title: Id-Deċiżjoni tal-Kunsill tal-5 ta' Ġunju 1998 dwar id-data ta' l-istatistika li għandha tintuża biex jiġi stabbilit il-formula għas-sottoskrizzjoni tal-kapital tal-Bank Ċentrali Ewropew

text:
Avviż Legali Importanti

|

31998D0382

Official Journal L 171 , 17/06/1998 P. 0033 - 0034

		Id-Deċiżjoni tal-Kunsilltal-5 ta' Ġunju 1998dwar id-data ta' l-istatistika li għandha tintuża biex jiġi stabbilit il-formula għas-sottoskrizzjoni tal-kapital tal-Bank Ċentrali Ewropew(98/382/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u b'mod partikolari l-Artikolu 29.2 tal-Protokoll dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew anness miegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni ta' l-Istitut Monetarju Ewropew [3],Waqt li jaġixxi b'konformità mal-proċedura prevista fl-Artikolu 106(6) tat-Trattat u fl-Artikolu 42 tal-Protokoll imsemmi,(1) Billi l-Bank Ċentrali Ewropew (BĊE) jkun stabbilit malli l-Bord Eżekuttiv jinħatar;(2) Billi l-kapitlal inizjali tal-BĊE, li għandu jibda jiffunzjona malli jitwaqqaf, huwa ta' ECU 5000 miljun;(3) Billi l-banek ċentrali nazzjonali huma l-uniċi soċji u detenturi tal-kapital tal-BĊE:(4) Billi l-formula għas-sottoskrizzjoni tal-kapital tal-BĊE għandha tiġi stabbilita meta l-BĊE ikun stabbilit;(5) Billi d-data statistika li għandha tintuża biex tiġi stabbilita l-formula tiġi pprovduta mill-Kummissjoni skond ir-regoli adottati mill-Kunsill;(6) Billi n-natura u sorsi tad-data li għandha tintuża u l-metodu tal-kalkolu ta' l-ippeżar tal-banek ċentrali nazzjonali fil-formula għandhom jiġu stabbiliti;(7) Billi id-Direttiva tal-Kunsill 89/130/KEE, Euratom tat-13 ta' Frar 1989 dwar l-armonizzazzjoni tal-kompilazzjoni tal-prodott gross domestiku bi prezzijiet tas-suq [4] tintroduċi proċedura għall-adozzjoni mill-Istati Membri ta' data dwar il-prodott gross domestiku bi prezzijiet tas-suq; billi l-Istati Membri għandhom jieħdu l-passi kollha neċessarji biex jiżguraw li din id -data tintbagħat lill-Kummissjoni,IDDEĊIEDA KIF ĠEJ:Artikolu 1Id-data statistika li għandha tintuża biex tiġi stabbilita l-formula għas-sottoskrizzjoni tal-kapital tal-BĊE għandha tiġi pprovduta mill-Kummissjoni skond ir-regoli stabbiliti fl-Artikoli li ġejjin.Artikolu 2Il-popolazzjoni u l-prodott gross domestiku bi prezzijiet tas-suq, minn issa 'l quddiem imsejjaħ "GDP" mp', għandhom jiġu definiti skond is-Sistema Ewropea ta' Kontijiet Ekonomiċi Integrati (ESA) fil-versjoni li tintuża għall-applikazzjoni tad-Direttiva 89/130/KEE, Euratom. GDP mp għandha tfisser il-GDP mp kif definit mill-Artikolu 2 ta' dik id-Direttiva.Artikolu 3Id- data dwar il-popolazzjoni għandha tittieħed għas-sena 1996. Il-medja tat-total tal-popolazzjoni matul is-sena għandha tintuża b'konformità mar-rakkomandazzjonijiet ta' l-ESA.Artikolu 4Id-data dwar il-GDP mp għandha tittieħed għal kull waħda mis-snin mill-1991 sal-1995. Id-data dwar il-GDP mp għal kull Stat Membru għandha tiġi espressa bil-munita nazzjonali bi prezzijiet kurrenti.Artikolu 5Id -data dwar il-popolazzjoni għandha tinġabar mill-Kummissjoni (Eurostat) mingħand l-Istati Membri.Artikolu 6Id-data dwar il-GDP mp għas-snin 1991 sal-1995 għandha tirriżulta mill-applikazzjoni tad-Direttiva 89/130/KEE, Euratom.Artikolu 71. s-sehem ta' Stat Membru fil-popolazzjoni tal-Komunità għandu jkun is-sehem tiegħu fl-ammont tal-popolazzjoni ta' l-Istati Membri, espress bħala perċentwal.2. Id-data tal-GDP mp għal kull sena u għal kull Stat Membru espressa f'muniti nazzjonali għandha tkun konvertita f'ċifri espressi f'ECUs. Ir-rata tal-kambju użata għal dan l-iskop għandha tkun il-medja tar-rati tal-kambju tal-ġranet tax-xogħol kollha matul sena. Ir-rata tal-kambju ta' kull jum għandha tkun ir-rata kkalkulata mill-Kummissjoni u ppublikata fis-serje "K" tal- Ġurnal Uffiċjali tal-Komunitajiet Ewropej.3. Is-sehem ta' Stat Membru fil-GDP mp tal-Komunità għandu jkun is-sehem tiegħu fl-ammont tal-GDP mp ta' l-Istati Membri fuq medda ta' ħames snin, espress bħala perċentwal.Artikolu 8L-ippeżar ta' bank ċentrali nazzjonali fil-formula għandu jkun il-medja aritmetika ta' l-ishma ta' l-Istati Membri kkonċernati fil-popolazzjoni u fil-GDP mp tal-Komunità.Artikolu 9Id-diversi passi tal-kalkolu għandhom jużaw biżżejjed ċifri biex tiġi żgurata l-eżattezza tagħhom. L-ippeżar tal-banek ċentrali nazzjonali fil-formula għandu jiġi espress sa erba' postijiet deċimali.Artikolu 10Id-data msemmija f'din id-Deċiżjoni għandha tiġi kkomunikata mill-Kummissjoni lill-BĊE mill-aktar fis posibbli wara t-twaqqif tiegħu.Magħmula fil-Lussemburgu, fil-5 ta' Ġunju 1998.Għall-KunsillIl-PresidentG. Brown[1] ĠU C 118, tas-17.4.1998, p. 13.[2] L-Opinjoni mwassla fit-28 ta' May 1998 (għadha mhix ippubblikata fil-Ġurnal Uffiċjali).[3] L-Opinjoni mwassla fis-6 ta'April 1998 (għadha mhix ippubblikata fil-Ġurnal Uffiċjali).[4] ĠU L 49, tal-21.2.1989, p. 26.--------------------------------------------------


title: 2011/279/UE: Deċiżjoni tal-Kummissjoni tat- 13 ta’ Mejju 2011 li taċċetta impenn offrut b’rabta mal-proċediment tal-anti-dumping fir-rigward tal-importazzjonijiet tat-trab żeolit A li joriġina fil-Bosnja-Ħerzegovina

text:
               14.5.2011

               MT

               Il-Ġurnal Uffiċjali tal-Unjoni Ewropea

               L 125/26

         DEĊIŻJONI TAL-KUMMISSJONI
   tat-13 ta’ Mejju 2011
   li taċċetta impenn offrut b’rabta mal-proċediment tal-anti-dumping fir-rigward tal-importazzjonijiet tat-trab żeolit A li joriġina fil-Bosnja-Ħerzegovina
   (2011/279/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (ir-“Regolament bażiku”), u b’mod partikolari l-Artikoli 8 u 9 tiegħu,
   Wara li kkonsultat il-Kumitat Konsultattiv,
   Billi:
   A.   PROĊEDURA

               (1)

               Permezz tar-Regolament tal-Kummissjoni (UE) Nru 1036/2010 (2), il-Kummissjoni imponiet dazju ta’ antidumping fuq l-importazzjonijiet fl-Unjoni tat-trab żeolit A li joriġina mill-Bosnja-Ħerzegovina.

               (2)

               Wara l-adozzjoni tal-miżuri antidumping provviżorji, il-Kummissjoni kompliet l-investigazzjoni dwar id-dumping, id-dannu, u l-interess tal-Unjoni. L-investigazzjoni kkonfermat is-sejbiet provviżorji ta’ dumping dannuż relatat ma’ dawn l-importazzjonijiet.

               (3)

               Is-sejbiet definittivi u l-konklużjonijiet tal-investigazzjoni huma stipulati fir-Regolament tal-Kunsill (UE) Nru 464 tal-11 ta’ Mejju 2011 li jimponi dazju antidumping definittiv u li jiġbor b’mod definittiv id-dazju provviżorju impost fuq l-importazzjonijiet tat-trab żeolit A li joriġina mill-Bosnja-Ħerzegovina (3) (“il-prodott ikkonċernat”).

         B.   IMPENN

               (4)

               Wara l-adozzjoni tal-miżuri antidumping provviżorji, il-produttur esportatur fil-Bosnja-Ħerzegovina li kkoopera, Alumina d.o.o. Zvornik, flimkien mal-kumpanija assoċjata miegħu fl-Unjoni, AB Kauno Tiekimas filialas “Kauno Tiekimas”, li tinsab f’Kaunas, il-Litwanja, offrew impenn għall-prezzijiet skont l-Artikolu 8(1) tar-Regolament bażiku. F’din l-offerta tal-impenn, iż-żewġ kumpaniji offrew li jbiegħu l-prodott ikkonċernat fil-livelli jew ogħla mil-livelli ta’ prezzijiet li jeliminaw l-effetti dannużi ta’ dumping misjuba matul l-investigazzjoni.

               (5)

               L-offerta tal-prezz minimu ta’ importazzjoni mill-kumpaniji kienet ibbażata fuq il-valur normali kkalkulat għall-perjodu tal-investigazzjoni.

               (6)

               L-offerta ta’ impenn kienet tinkludi wkoll id-dispożizzjoni li l-bejgħ tal-prodott ikkonċernat ikun mibgħut direttament minn Alumina d.o.o. Zvornik lill-ewwel konsumatur indipendenti fl-Unjoni u fatturat jew minn Alumina d.o.o. Zvornik lill-ewwel konsumatur indipendenti fl-Unjoni jew fatturat direttament minn Kauno. Barra minn hekk, il-kumpaniji offrew li jwaqqfu kollegament bejn il-fatturi ta’ trasferiment li jikkonċernaw il-prodott ikkonċernat maħruġin minn Alumina d.o.o Zvornik għal Kauno Tiekimas u l-fatturi tal-bejgħ mill-ġdid lill-ewwel konsumatur indipendenti fl-Unjoni minn Kauno Tiekimas.

               (7)

               Iż-żewġ kumpaniji qablu ukoll li jimpenjaw ruħhom li lill-Kummissjoni jipprovduha b’informazzjoni regolari u dettaljata dwar il-bejgħ tagħhom lill-Unjoni, li tħalli li l-impenn jiġi sorveljat b’mod effettiv mill-Kummissjoni.

         C.   KUMMENTI TAL-PARTIJIET U L-AĊĊETTAZZJONI TAL-IMPENN

               (8)

               L-industrija tal-Unjoni indikat li hija ma taqbilx mal-aċċettazzjoni tal-offerta ta’ impenn, b’mod partikolari ma’ prezz minimu ta’ importazzjoni fiss. Ġie argumentat li l-prezzijiet tat-trab żeolit A jiddependu fuq l-ispejjeż tal-materja prima, speċjalment is-soda kawstika, u l-enerġija, u li l-prezzijiet fis-suq huma mistennija li jogħlew. F’dan ir-rigward ta’ min jinnota li l-informazzjoni disponibbli li tikkonċerna l-proċess ta’ żvilupp tal-ispejjeż tal-produzzjoni (li jinkludu l-ispejjeż tal-materja prima u tal-enerġija) tikkonferma li l-proċess ta’ żvilupp kien lineari. L-informazzjoni miġbura waqt l-investigazzjoni tissuġġerixxi li l-prezzijiet tal-materja prima l-iktar importanti ma nbidlux b’mod eżaġerat, bl-eċċezzjoni tas-soda kawstika f’nofs l-2009. Madankollu din it-tendenza nqalbet lejn l-aħħar tal-2009 u l-prezzijiet reġgħu lura għall-medja ta’ żmien twil. Barra minn hekk, l-enerġija mhijiex dħul tal-materja prima u ma tistax tkun kollegata ma’ prezz minimu ta’ importazzjoni. L-industrija tal-Unjoni argumentat jekk il-produttur esportatur tal-Bosnja u l-kumpanija assoċjata miegħu fl-Unjoni hux ta’ min jafdahom meta wieħed jikkunsidra s-sitwazzjoni finanzjarja tagħhom. Madankollu, sabiex tikkonferma din l-affermazzjoni, ma ngħatat l-ebda informazzjoni konkreta u li tista’ tkun ivverifikata. L-affidabilità tal-partijiet imsemmija ġiet ukoll iddubitata minħabba li ġie argumentat li huma ddikjaraw l-importazzjonijiet tal-prodott ikkonċernat taħt diversi kodiċi NM. F’dan ir-rigward, ta’ min jinnota li l-prodott ikkonċernat bħalissa jaqa’ taħt il-kodiċi NM ex 2842 10 00 u li mhijiex issir dikjarazzjoni tad-dwana mill-kumpaniji li qed joffru l-impenn. Ġie ukoll argumentat li l-produttur esportatur tal-Bosnja jista’ jbigħ prodotti oħra fl-Unjoni, għalhekk jiżdied il-periklu ta’ kumpens trasversali, u li waqt li tkun qed tbiegħ il-prodott taħt il-prezz minimu ta’ importazzjoni, il-kumpanija assoċjata fl-Unjoni tista’ tipprovdi kumpens lill-klijenti tagħha tal-Unjoni. F’dan ir-rigward, ta’ min jinnota li l-Kummissjoni ma waqqfet l-ebda periklu sistemiku tal-kumpens trasversali, b’mod partikolari minħabba li s-suq u l-klijenti tat-trab żeolit A huma spjegati tajjeb. Huwa minnu li l-klijenti li jixtru t-trab żeolit A ma jixtrux prodotti oħra magħmula minn Alumina d.o.o. Zvornik minħabba li huma joperaw fi swieq kompletament differenti mill-konsumaturi tal-prodotti l-oħra. F’dan ir-rigward, qed issir enfasi biex il-partijiet suġġetti għal din l-offerta ta’ impenn jiġu sorveljati mill-qrib. L-industrija tal-Unjoni affermat ukoll li l-offerta ta’ impenn ma ġietx ippreżentata fil-perjodu taż-żmien previst taħt ir-Regolament bażiku. F’dan ir-rigward, ta’ min jinnota li l-offerta ġiet ippreżentata ċertament fil-perjodu ta’ żmien previst taħt l-Artikolu 8(2) tar-Regolament bażiku. L-industrija tal-Unjoni ppreżentat xi kummenti oħra li jikkonċernaw il-metodu ta’ kalkulazzjoni tal-prezz minimu ta’ importazzjoni u s-sorveljanza ta’ offerta ta’ din ix-xorta, li madankollu ma kinux ikkunsidrati bħala rilevanti jew ġustifikati minħabba li l-Kummissjoni żgurat li l-prezz minimu ta’ importazzjoni propost huwa konformi mal-prattiċi amministrattivi tagħha li huma segwiti fir-rigward tal-offerti ta’ impenn.

               (9)

               Fid-dawl ta’ dan ta’ hawn fuq, l-impenn offrut miż-żewġ kumpaniji huwa aċċettabbli.

               (10)

               Sabiex il-Kummissjoni tkun tista’ tissorvelja b’mod effettiv il-konformità tal-kumpaniji mal-impenn, meta t-talba għar-rilaxx għal ċirkolazzjoni ħielsa titressaq quddiem l-awtorità rilevanti tad-dwana, l-eżenzjoni mid-dazju antidumping se tkun tiddependi fuq (i) il-preżentazzjoni ta’ fattura ta’ impenn li jkun fiha mill-inqas l-elementi elenkati fl-Anness għar-Regolament (UE) Nru 464; (ii) il-fatt li l-oġġetti importati huma manifatturati minn Alumina d.o.o. Zvornik u mibgħuta direttament minnha lill-ewwel konsumatur indipendenti fl-Unjoni u fatturati lill-ewwel konsumatur indipendenti fl-Unjoni jew direttament minn Alumina d.o.o. Zvornik jew Kauno Tiekimas u (iii) il-fatt li l-oġġetti ddikjarati u ppreżentati lid-dwana jaqblu preċiżament mad-deskrizzjoni tal-fattura ta’ impenn. Meta ma titressaq l-ebda fattura bħal din, jew meta din ma tikkorrispondix mal-prodott ippreżentat lid-dwana, għandha minflok titħallas ir-rata xierqa ta’ dazju tal-antidumping.

               (11)

               Biex jiġi żgurat li l-impenn ikun rispettat, l-importaturi ġew mgħarrfa mir-Regolament tal-Kunsill imsemmi hawn fuq fi premessa (3), li jekk ma jintlaħqux il-kundizzjonijiet stabbiliti minn dak ir-Regolament, jew il-Kummissjoni tirtira l-aċċettazzjoni tal-impenn, dan jista’ jwassal biex jinħoloq dejn tad-dwana għat-tranżazzjonijiet rilevanti.

               (12)

               Fil-każ ta’ ksur jew irtirar tal-impenn, jew fil-każ ta’ rtirar tal-aċċettazzjoni tal-impenn mill-Kummissjoni, id-dazju tal-antidumping impost skont l-Artikolu 9(4) tar-Regolament bażiku għandu japplika awtomatikament skont l-Artikolu 8(9) tar-Regolament bażiku,

         ADOTTAT DIN ID-DEĊIŻJONI:
   Artikolu 1
   L-impenn offrut mill-produttur esportatur flimkien mal-importatur assoċjat fl-Unjoni imsemmi hawn taħt dwar il-proċediment tal-antidumping li jikkonċerna l-importazzjonijiet tat-trab żeolit A li joriġina fil-Bosnja-Ħerzegovina, huwa b’dan aċċettat.

               Pajjiż

               Kumpanija

               Kodiċi Addizzjonali Taric

               Il-Bosnja-Ħerzegovina

               Manifatturat, mibgħut u fatturat direttament minn Alumina d.o.o., Zvornik, il-Bosnja-Ħerzegovina lill-ewwel konsumatur indipendenti fl-Unjoni

               B115

               Il-Bosnja-Ħerzegovina

               Manifatturat, mibgħut u fatturat direttament minn Alumina d.o.o., Zvornik, il-Bosnja-Ħerzegovina lill-ewwel konsumatur indipendenti fl-Unjoni u fatturat direttament minn AB Kauno Tiekimas filialas, Kaunas, il-Litwanja, lill-ewwel konsumatur indipendenti fl-Unjoni

               B116

         Artikolu 2
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, it-13 ta’ Mejju 2011.

            Għall-Kummissjoni

            Il-President

         José Manuel BARROSO

      (1)  ĠU L 343, 22.12.2009, p. 51.

      (2)  ĠU L 298, 16.11.2010, p. 27.

      (3)  Ara paġna 1 ta’ dan il-Ġurnal Uffiċjali.


title: Id-Deċiżjoni tal-Kummissjoni tat-18 ta' Marzu 2004 tissospendi d-dazju ta' kontra d-dumping li kien impost bid-Deċiżjoni Nru 2730/2000/KEFA, dwar l-importi ta' kokk tal-faħam f'biċċiet b'dijametru ta' aktar minn 80 mm li joriġina fir-Repubblika Popolari taċ-Ċina

text:
Avviż Legali Importanti

|

32004D0264

Official Journal L 081 , 19/03/2004 P. 0089 - 0091

		Id-Deċiżjoni tal-Kummissjonitat-18 ta' Marzu 2004tissospendi d-dazju ta' kontra d-dumping li kien impost bid-Deċiżjoni Nru 2730/2000/KEFA, dwar l-importi ta' kokk tal-faħam f'biċċiet b'dijametru ta' aktar minn 80 mm li joriġina fir-Repubblika Popolari taċ-Ċina(2004/264/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjoni li hi l-oġġett ta' dumping minn pajjiżi terzi li mhumiex Membri tal-Komunità Ewropea [1] (ir-Regolament bażiku), kif kien emendat l-aħħar mir-Regolament (KE) Nru 1972/2002 [2], u partikolarment l-Artikolu 14(4) tiegħu,Wara li kkonsultat mal-Kummissjoni ta' Konsulenza,Billi:A. PROĊEDURA(1) Bid-Deċiżjoni Nru 2730/2000/KEFA [3], il-Kummissjoni imponiet dazju definit kontra d-dumping ta' importi ta' kokk ta' faħam b'dijametru ta' aktar minn 80 mm li joriġina fir-Repubblika Popolari taċ-Ċina (PRC), li taqa' taħt il-kodiċi NM ex27040019 (il-prodott konċernat). L-ammont ta' dazju ta' kontra d-dumping huwa daqs l-ammont fiss ta' 32.6 EUR għal kull tunnellata metrika ta' piż nett niexef.(2) Minħabba l-iskadenza tat-Trattat li stabbilixxiet l-Komunità Ewropea tal-Faħam u l-Azzar fit-23 ta' Lulju 2002, il-Kunsill, bir-Regolamant (KE) Nru 963/2002 [4], ir-Regolamant kif emendat l-aħħar bir-Regolament (KE) Nru 1310/2002 [5], iddeċieda li l-proċeduri ta' kontra d-dumping ikunu konformi mad-Deċiżjoni tal-Kummissjoni Nru 2277/96/KEFA [6], id-Deċiżjoni kif emendata l-aħħar bid-Deċiżjoni Nru 435/2001/KEFA [7], u għad trid tibqa' titkompla fis-seħħ u tkun irregolata mid-disposizzjonijiet tar-Regolament bażiku li jiġi fis-seħħ mill-24 ta' Lulju 2002. Bl-istess mod, kull miżura kontra d-dumping li tirriżulta minn investigazzjonijiet ta' kontra d-dumping li jkunu għadhom pendenti għandha tiġi regolata mid-disposizzjonijiet tar-Regolament bażiku mill-24 ta' Lulju 2002.(3) Sadattant, f'Diċembru ta' l-2002, il-Kummissjoni bdiet ir-reviżjoni għat-talba ta' l-Eucoke-EEIG (l-applikant), alloġġjata f'isem il-produtturi li jirrappreżentaw proporzjon kbir mit-total tal-produzzjoni tal-kokk tal-faħam tal-Komunità f'biċċiet b'dijametru ta' aktar minn 80 mm, skond l-Artikolu 11(3) tar-Regolament bażiku.(4) Wara li l-applikant irtira l-ilment, il-Kummissjoni pproponiet lill-Kunsill li r-reviżjoni temporanja għandha tintemm.(5) Madankollu, waqt l-investigazzjoni temporanja li tikkonċerna l-perjodu mill-1 ta' Ottubru 2001 sat-30 ta' Settembru 2002 (il-perjodu ta' l-investigazzjoni), dehret informazzjoni dwar bidla fil-kondizzjonijiet tas-suq wara l-perjodu ta' l-investigazzjoni (jiġifieri mill-1 ta' Ottubru 2002 sat-30 ta' Settembru 2003) li tista' tiġġustifika s-sospensjoni tal-miżuri li bħalissa qegħdin fis-seħħ, skond l-Artikolu 14(4) tar-Regolament bażiku, ingħatat lill-Kummissjoni. Konsegwentement, il-Kummissjoni eżaminat jekk din is-sospensjoni kinitx digrieta jew le.B. RAĠUNIJIET(6) Iżda fl-interess tal-Komunità, l-Artikolu 14(4) tar-Regolament bażiku jgħid illi l-miżuri kontra d-dumping jistgħu jiġu sospiżi f'każijiet li l-kondizzjonijiet tas-suq ikunu nbidlu temporanjament sal-limitu li l-ħsara li ssir ma tkunx tista' titranġa minħabba s-sospensjoni, bil-kondizzjoni li l-industrija tal-Komunità tkun ingħatat l-opportunità li tikkummenta u li dawn il-kummenti jkunu ġew ikkunsidrati. L-Artikolu 14(4) ikompli jindika li l-miżuri kkonċernati ta' kontra d-dumping jistgħu jerġgħu jingħataw status f'kull mument jekk ir-raġuni għas-sospensjoni ma tkunx aktar applikabbli.(7) Matul l-investigazzjoni temporanja tar-reviżjoni, numru ta' partijiet interessati allegaw li miż-żmien tal-perjodu investigattiv, is-sitwazzjoni tas-suq inbidlet drammatikament. L-allegazzjonijiet kienu bbażati fuq nuqqas ta' provvista tal-prodott konċernat u l-livell għoli ta' prezzijiet li kienu jżommu n-negozjanti tas-suq tal-Komunità.(8) Minħabba s-serjeta' ta' dawn l-allegazzjonijiet, il-Kummissjoni għamlet investigazzjoni oħra biex tassessja l-evoluzzjoni riċenti tal-volumi u tal-prezzijiet tal-prodott konċernat għall-perjodu ta' bejn l-1 ta' Ottubru 2002 u t-30 ta' Settembru 2003. Il-partijiet ikkonċernati kollha ngħataw l-opportunita' li jippreżentaw l-opinjonijiet tagħhom. Il-partijiet konċernati kollha ikkoperaw ma' l-investigazzjoni l-ġdida, l-utenti sa ċertu limitu ikkoperaw inqas.(9) Rigward l-informazzjoni provduta minn importatur ta' kooperazzjoni u konferma mill-utenti, żieda fil-prezzijiet tal-prodotti konċernati impurtati mill-PRC li tvarja minn 20 % sa 50 % kienet rapportata għall-perjodu eżaminat. Din it-tendenza fil-prezzijiet kienet ikkonfermata wkoll mill-industrija tal-Komunità. L-industrija ta' l-azzar, li mhijiex parti interessata f'din il-proċedura, ukoll irrapportat żieda ta' 76 % fil-prezzijiet ta' kull tip ta' kokk.(10) Jekk l-utenti tal-Komunità ma jixtrux il-prodott konċernat direttament mill-PRC iżda mingħand negozjanti li ma jagħmlux distinzjoni eżatta skond l-oriġini tal-prodott, l-informazzjoni fuq il-volum tal-prodott kienet ibbażata fuq it-tisjib tal-magazin speċjalizzat imsejjaħ The Coke Market Report, li huwa rikonoxxut bħala għajn serja ta' informazzjoni fuq is-suq tal-kokk. Din il-pubblikazzjoni rrapurtat nuqqas ta' importazzjoni mill-PRC minn 15,5 miljun tunnella ta' kull tip ta' kokk fl-2002 għal 12-il miljun tunnellata fl-2003, jiġifieri nuqqas ta' 23 %. Dan in-nuqqas hu prinċipaljament ir-riżulatat ta' bidla riċenti fil-politika ta' l-awtoritajiet Ċiniżi li ddeċidew li jmexxu il-produzzjoni ¬iniża għas-suq domestiku biex b'hekk jilħqu ż-żieda fid-domanda domestika, billi jnaqqsu n-numru ta' liċenzji ta' l-esportazzjoni mogħtija lill-esportaturi Ċiniżi. Għalkemm din l-informazzjoni għadha mhijiex ikkonfermata minħabba li l-awtoritajiet Ċiniżi għad iridu joħorġu l-liċenzji, fis-sena 2004 hu mistenni li jkun hemm nuqqas ieħor ta' 6,5 miljun tunnellata metrika fl-importazzjoni mill-PRC. Minħabba li n-numru ta' liċenzji ta' l-esportazzjoni maħruġa mill-awtoritajiet Ċiniżi qed jonqsu, fl-2004 hi mistennija żieda oħra ta' 19 % fil-prezz tal-prodott konċernat. Minħabba li l-bidla sinifikanti fil-provvisti tal-prodott konċernat hi r-riżulatat ta' bidla fil-politika ta' l-awtoritajiet Ċiniżi, mhemm l-ebda informazzjoni li tħalli lill-Kummissjoni tassumi li dawn il-bidliet huma ta' natura dewwiema.(11) Rigward l-industrija tal-Komunità, irridu ninnutaw li minħabba l-imposizzjoni tal-miżuri fl-2000, is-sitwazzjoni ta' l-industrija tal-Komunità mxiet ‘il quddiem. Il-volum ta' bejgħ u prodotti naqas kemmxejn bħall-konsum tal-Komunità, imma l-prezzijiet tal-bejgħ żdiedu b'mod sinifikattiv. L-ivestimenti żdiedu b'terz u l-impiegi b'10 %. Is-sehem tas-suq biss baqa' stabbli (33 %) imma dan kien dovut għall-apparizzjoni ta' pajjiżi ġodda ta' esportazzjoni bħalma huma r-Repubblika Ċeka u l-Polonja, fil-waqt li fil-perjodu ta' l-investigazzjoni s-sehem tas-suq Ċiniż kellu nuqqas ta' aktar minn 10 fil-mija tal-punti u irrappreżenta 9 % tas-suq tal-Komunità. Għalkemm għadha ma laħqitx l-10,5 % profitt li kien immirat bid-Deċiżjoni Nru 2730/2000/KEFA, is-sitwazzjoni tal-profitt ukoll tjiebet. Madankollu, mis-sena 2000 l-industrija tal-Komunità kisbet 17-il punt perċentwali u saret vantaġġuża matul il-perjodu ta' l-investigazzjoni. Barra minn hekk, għas-sitwazzjoni wara l-perjodu ta' l-investigazzjoni (jiġifieri mill-1 ta' Ottubru 2002 sat-30 ta' Settembru 2003), huwa importanti ninnotaw li għalkemm il-produtturi tal-Komunità irrapportaw żieda fil-produzzjoni u fil-bejgħ fis-suq tal-Komunità ta' 20 u 40 fil-mija rispettivament, meta wieħed iżomm f'moħħu li l-produtturi tal-Komunità jipproduċu biss terz tad-domanda tas-suq tal-Komunità għall-prodott konċernat, l-importazzjoni mill-PRC tibqa' essenzali għall-provvista tas-suq tal-Komunità'.Ċ. KONKLUŻJONI(12) Bħala konklużjoni, meta naraw il-bidla temporanja fil-kondizzjonijiet tas-suq, u partikolarment il-livell għoli ta' prezzijiet tal-prodott konċernat ipprattikat fis-suq tal-Komunità, li huwa wisq ogħla mil-livell offensiv li nstab fl-investigazzjoni oriġinali, flimkien ma' l-allegazzjoni ta' nuqqas ta' provvista tal-prodott konċernat, huwa kkonsidrat li l-ħsara konnessa ma' l-importazzjoni tal-prodott konċernat li joriġina mill-PRC mhijiex probabbli li terġa' tibda bħala riżulatat tas-sospensjoni li tkun fl-interess tal-Komunità. Għalhekk huwa propost li jiġu sospiżi l-miżuri fis-seħħ għal perjodu ta' disa' xhur bi qbil ma' l-Artikolu 14(4) tar-Regolament bażiku.(13) Skond l-Artikolu 14(4) tar-Regolament bażiku, il-Kummissjoni informat lill-industrija tal-Komunità dwar l-intenzjoni tagħha li tissospendi l-miżuri fis-seħħ ta' kontra d-dumping. L-industrija tal-Komunità ngħatat l-opportunità li tikkummenta. L-industrija tal-Komunità ma opponietx s-sospensjoni tal-miżuri fis-seħħ ta' kontra d-dumping.(14) Għalhekk, il-Kummissjoni tikkonsidra li l-ħtiġijiet kollha għas-sospensjoni tad-dazju ta' kontra d-dumping imposti fuq il-prodott konċernat ikunu milħuqa, bi qbil ma' l-Artikolu 14(4) tar-Regolament bażiku. Konsegwentament, id-dazju ta' kontra d-dumping li kien impost bid-Deċiżjoni Nru 2730/2000/KEFA għandu jkun sospiż għal perjodu ta' disa' xhur.(15) Il-Kummissjoni se tkompli tikkontrolla l-iżvilupp ta' l-importazzjoni u l-prezzijiet tal-prodott konċernat. Jekk f'xi ħin tinħoloq sitwazzjoni fejn jerġa' jkun hemm żieda ta' volumi fil-prezzijiet tal-prodott konċernat mill-PRC mixtrija taħt il-prezz u konsegwentament jikkawżaw ħsara fl-industrija tal-Komunità, il-Kummissjoni terġa' ddaħħal d-dazju ta' kontra d-dumping billi tħassar s-sospensjoni preżenti,ADOTTAT DIN ID-DEĊIŻJONI:Artikolu 1Id-dazju definit ta' kontra d-dumping li kien impost bid-Deċiżjoni Nru 2730/2000/KEFA fuq l-importazzjoni ta' kokk ta' faħam f'biċċiet akbar minn massimu ta' 80 mm f'dijametru, li jaqa' taħt il-kodiċi NM ex27040019 (TARIC kodiċi 2704001910), u joriġina fir-Repubblika tal-Poplu taċ-Ċina qed jiġi sospiż hawnhekk għal perjodu ta' disa' xhur.Artikolu 2Din id-Deċiżjoni għandha tidħol fis-seħħ fil-ġurnata ta' wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fit-18 ta' Marzu 2004.Ghall-KummissjoniPascal LamyMembru tal-Kummissjoni[1] ĠU L 56, 06.03.96, p. 1.[2] ĠU L 305, 07.11.02, p. 1.[3] ĠU L 316, 15.12.00, p. 30.[4] ĠU L 149, 07.06.02, p. 3.[5] ĠU L 192, 20.07.02, p. 9.[6] ĠU L 308, 29.11.96, p. 11.[7] ĠU L 63, 03.03.01, p. 14.--------------------------------------------------


title: Deċiżjoni tal-Kunsill tat- 3 ta’ Ottubru 2005 li temenda l-Protokoll dwar l-Istatut tal-Qorti tal-Ġustizzja sabiex tistabbilixxi l-kondizzjonijiet u l-limiti għall-eżami mill-ġdid min-naħa tal-Qorti tal-Ġustizzja tad-deċiżjonijiet mogħtija mit-Tribunal tal-Prim' Istanza

text:
               27.6.2006

               MT

               Il-Ġurnal Uffiċjali ta’ l-Unjoni Ewropea

               3

         DEĊIŻJONI TAL-KUNSILL
   tat-3 ta’ Ottubru 2005
   li temenda l-Protokoll dwar l-Istatut tal-Qorti tal-Ġustizzja sabiex tistabbilixxi l-kondizzjonijiet u l-limiti għall-eżami mill-ġdid min-naħa tal-Qorti tal-Ġustizzja tad-deċiżjonijiet mogħtija mit-Tribunal tal-Prim' Istanza
   (2005/696/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 225(2) u (3) u t-tieni sub-paragrafu ta' l-Artikolu 245 tiegħu,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 140A (2) u (3) u t-tieni sub-paragrafu ta' l-Artikolu 160 tiegħu,
   Wara li kkunsidra t-talba tal-Qorti tal-Ġustizzja tat-12 ta’ Settembru 2003,
   Wara li kkunsidra l-Opinjoni tal-Parlament Ewropew ta' l-10 ta' Frar 2004,
   Wara li kkunsidra l-Opinjoni tal-Kummissjoni tal-11 ta' Frar 2005,
   Billi:

               (1)

               L-Artikolu 225(2) u (3) tat-Trattat tal-KE, kif emendat mill-Artikolu 2 (punt 31) tat-Trattat ta' Nizza jistabbilixxi:
               “(2)   Il-Qorti ta' Prim' Istanza hija kompetenti tieħu konjizzjoni ta’ rikorsi magħmula kontra d-deċiżjonijiet ta’ l-awli ġurisdizzjonali stabbiliti bl-Artikolu 225a.
               Id-deċiżjonijiet mogħtija mill-Qorti ta' Prim' Istanza skond dan il-paragrafu jistgħu eċċezzjonalment ikunu suġġetti għal eżami mill-ġdid mill-Qorti tal-Ġustizzja, skond il-kondizzjonijiet u fil-limiti stabbiliti mill-Istatut, fejn ikun hemm periklu serju li l-unità jew il-koerenza tal-liġi tal-Komunità tiġi mittiefsa.
               (3)   Il-Qorti ta' Prim' Istanza hija kompetenti biex tieħu konjizzjoni tal-kwistjonijiet imressqa għal deċiżjoni preliminari skond l-Artikolu 234, f’oqsma speċifiċi stabbiliti fl-Istatut.
               Meta l-Qorti ta’ Prim' Istanza ikun jidhrilha li l-kawża teħtieg deċiżjoni li tista’ tikkomprometti l-unità jew il-koerenza tal-liġi tal-Komunità, tista’ tibgħat il-kawza għal deċiżjoni mill-Qorti tal-Ġustizzja.
               Id-deċiżjonijiet tal-Qorti ta' Prim' Istanza dwar kwistjonijiet imressqa għal deċiżjoni preliminari jistgħu eċċezzjonalment ikunu suġġetti għal eżami mill-ġdid mill-Qorti tal-Ġustizzja, skond il-kondizzjonijiet u fil-limiti stabbiliti fl-Istatut, fejn hemm periklu serju għall-unita jew għall-koerenza tal-liġi tal-Komunità.”

               (2)

               L-Artikolu 140 A(2)(3) tat-Trattat tal-KEEA, kien emendat bl-istess mod mill-Artikolu 3 (punt 13) tat-Trattat ta' Nizza.

               (3)

               Ittieħed parzjalment kont ta' dawk l-emendi fl-Artikolu 62 tal-Protokoll dwar l-Istatut tal-Qorti tal-Ġustizzja, skond liema: “Fil-każijiet previsti fl-Artikolu 225(2) u (3) tat-Trattat tal-KE u l-Artikoli 140a(2) u (3) tat-Trattat tal-KEEA, l-Avukat Ġenerali Ewlieni jista', meta jidhirlu li jkun hemm riskju serju ta' preġudizzju għall-unità jew il-koerenza tad-dritt komunitarju, jipproponi li l-Qorti tal-Ġustizzja teżamina mill-ġdid id-deċiżjoni tal-Qorti ta' Prim' Istanza.”
               “Il-proposta għandha ssir fi żmien xahar mill-għoti tad-deċiżjoni tal-Qorti ta' Prim' Istanza. Fi zmien xahar minn meta tirċievi l-proposta magħmula mill-Avukat Generali Ewlieni, il-Qorti tal-Ġustizzja għandha tiddeċiedi jekk ikunx hemm lok jew le għall-eżami mill-ġdid tad-deċiżjoni.”.

               (4)

               B' konformità mad-dikjarazzjoni Nru 13 annessa ma' l-Att finali tat-Trattat ta' Nizza, huwa meħtieġ li jiġu adottati d-dispożizzjonijiet dwar l-eżami mill-ġdid tad-deċiżjonijiet tal-Qorti tal-Prim' Istanza fuq deċiżjonijiet ta' l-awli ġurisdizzjonali u dwar kwistjonijiet preliminari, billi jiġi ppreċiżat:

                           “—

                           ir-rwol tal-partijiet fil-proċedimenti quddiem il-Qorti tal-Ġustizzja b'mod li jiġi assigurat il-ħarsien tad-drittijiet tagħhom,

                           —

                           l-effett tal-proċedura tar-reviżjoni fuq il-karattru esekutorju tad-deċiżjoni tal-Qorti ta' Prim' Istanza,

                           —

                           l-effett tad-deċiżjoni tal-Qorti tal-Ġustizzja fuq it-tilwima bejn il-partijiet.”

                     ,
         IDDEĊIEDA KIF ĠEJ:
   Artikolu 1
   Bejn l-Artikoli 62 u 63 tal-Protokoll dwar l-Istatut tal-Qorti tal-Ġustizzja għandhom jiġu miżjuda l-Artikoli li ġejjin:

      “Artikolu 62a
      Il-Qorti għandha tieħu deċiżjonijet fuq il-kwistjonijiet li huma soġġetti għal eżami mill-ġdid permezz ta' proċedura b' urġenza abbażi ta' inkartament li jkun intbagħatilha mill-Qorti tal-Prim' Istanza.
      Il-partijiet interessati msemmija fl-Artikolu 23 ta' dan l-istatut kif ukoll, fil-każijiet previsti mill-Artikolu 225(2) tat-Trattat tal-KE u mill-Artikolu 140A(2) tat-Trattat tal-KEEA, il-partijiet fil-proċediment quddiem il-Qorti tal-Prim' Istanza għandhom id-dritt li jressqu, quddiem il-Qorti tal-Ġustizzja, dikjarazzjonijiet jew osservazzjonijiet bil-miktub dwar kwistjonijiet li għandhom jiġu eżaminati mill-ġdid fi żmien stipulat għal dan il-għan.
      Il-Qorti tal-Ġustizzja tista' tiddeċiedi li tiftaħ il-proċedura orali qabel ma tieħu deċiżjoni.
      Artikolu 62 b
      Fil-każijiet previsti mill-Artikolu 225(2) tat-Trattat tal-KE u mill-Artikolu 140A(2) tat-Trattat tal-KEEA, bla ħsara għall-Artikoli 242 u 243 tat-Trattat tal-KE, il-proposta ta' eżami mill-ġdid u d-deċiżjoni ta' ftuħ ta' proċedura ta' eżami mill-ġdid m' għandhomx natura sospensiva. Jekk il-Qorti tal-Ġustizzja tiddikjara li d-deċiżjoni tal-Qorti tal-Prim' Istanza tipperikola l-unità jew il-koerenza tad-Dritt Komunitarju, hija għandha tirreferi l-kawża quddiem il-Qorti tal-Prim' Istanza li tkun marbuta bil-punti ta' liġi deċiżi mill-Qorti tal-Ġustizzja; il-Qorti tal-Ġustizzja tista' tindika liema mill-effetti tad-deċiżjoni tal-Qorti tal-Prim' Istanza għandhom jitqiesu bħala definittivi fir-rigward tal-partijiet involuti fit-tilwima. Madankollu, jekk, b'konsiderazzjoni tar-riżultat ta' l-eżami mill-ġdid, is-soluzzjoni tal-kwistjoni toħroġ minn konstatazzjonijiet ta' fatt li fuqhom hija bbażata d-deċiżjoni tal-Qorti tal-Prim Istanza, il-Qorti tal-Ġustizzja għandha tieħu deċiżjoni li ma tkunx appellabli.
      Fil-każijiet previsti fl-Artikolu 225(3) tat-Trattat tal-KE u fl-Artikolu 140A(3) tat-Trattat tal-KEEA, fin-nuqqas ta' proposta ta' eżami mill-ġdid jew ta' deċiżjoni ta' ftuħ tal-proċedura ta' eżami mill-ġdid, ir-risposta jew ir-risposti mogħtija mill-Qorti tal-Prim Istanza għall-kwistjonijiet li jkunu ġew imressqa lilha jkollhom effett minn meta jiskadu l-perijodi previsti għal dan il-għan mill-Artikolu 62, it-tieni sub-paragrafu. F'każ ta' ftuħ ta' proċedura ta' eżami mill-ġdid, ir-risposta jew risposti li jkunu soġġetti għal eżami mill-ġdid għandu jkollhom effett meta tintemm din il-proċedura, ħlief jekk il-Qorti tal-Ġustizzja tiddeċiedi mod ieħor. Jekk il-Qorti tal-Ġustizzja tiddikjara li d-deċiżjoni tal-Qorti tal-Prim' Istanza tipperikola l-unità jew il-koerenza tad-Dritt Komunitarju, ir-risposta mogħtija mill-Qorti tal-Ġustizzja għall-kwistjonijiet li jkunu soġġetti għal eżami mill-ġdid tieħu post dik tal-Qorti tal-Prim' Istanza.”

   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmula fi Brussell, 3 ta’ Ottubru 2005.

            Ghall-Kunsill

            Il-President

         D. ALEXANDER


Deċiżjoni tal-Kunsill tad- 29 ta’ Novembru 2005 dwar l-iffirmar tal-Ftehim bejn il-Komunità Ewropea u l-Ukrajna dwar ċerti aspetti tas-servizzi ta' l-ajru


title: Id-Deċiżjoni tal-Kunsill u tal-kummissjoni tad-29 ta' April 1999 dwar il-konklużjoni tal-Ftehim bejn il-Komunitajiet Ewropej u l-Gvern tal-Kanada dwar l-applikazzjoni tal-liġijiet tagħhom dwar il-kompetizzjoni

text:
Avviż Legali Importanti

|

31999D0445

Official Journal L 175 , 10/07/1999 P. 0049 - 0049

		Id-Deċiżjoni tal-Kunsill u tal-kummissjonitad-29 ta' April 1999dwar il-konklużjoni tal-Ftehim bejn il-Komunitajiet Ewropej u l-Gvern tal-Kanada dwar l-applikazzjoni tal-liġijiet tagħhom dwar il-kompetizzjoni(1999/445/KE, KEFA)IL-KUNSILL TA' L-UNJONI EWROPEA,IL-KUMMISSJONI TAL-KOMUNITAJIET EWROPEJWara li kkunsidraw it-Trattat li jistabbilixxi il-Komunitajiet Ewropej, u b'mod partikolari l-Artikoli 87 u 235, flimkien ma' l-ewwel subparagrafu ta' l-Artikolu 228(3) ta' dan,Wara li kkunsidraw il-Trattat li jistabbilixxi l-Komunità Ewropea tal-Faħam u l-Azzar, u b'mod partikolari l-Artikolu 65 u 66 ta' dan,Wara li kkunsidraw il-proposta tal-Kummissjoni,Wara li kkunsidraw l-opinjoni tal-Parlament Ewropew [1],(1) Billi l-Artikolu 235 tat-Trattat għandu jiġi nvokat minħabba l-inklużjoni fit-test tal-ftehim ta' għaqda u akkwist li huwa regolat mir-Regolament tal-Kunsill (KEE) Nru 4064/89 tal-21 ta' Diċembru 1989 dwar il-kontroll tal-konċentrazzjonijiet ta' l-intrapriżi [2], li hija fil-parti kbira ibbażata fuq l-Artikolu 235;(2) Billi, minħabba id-dimensjoni internazzjonali dejjem tikber ta' problemi fil-qasam tal-Kompetizzjoni, il-koperazzjoni internazzjonali f'dan il-qasam għandha tiġi msaħħa;(3) Billi, għal dan il-għan, il-Kummissjoni nnegozjat ftehim mal-Gvern tal-Kanada fuq l-applikazzjoni tar-regolamenti tal-Kompetizzjoni tal-Komunitajiet Ewropej u tal-Kanada;(4) Billi il-ftehim, inkluz l-iskambju ta' ittri ta' notifika, għandu jiġi approvat,IDDEĊIDEW DAN LI ĠEJ:Artikolu 1Il-Ftehim bejn il-Komunitajiet Ewropej u l-Gvern tal-Kanada dwar l-applikazzjoni tar-regolamenti tagħhom dwar il-kompetizzjoni, inkluż l-iskambju ta' ittri ta' notifika, huwa b'dan approvat mill-Komunità Ewropea u l-Komunità Ewropea tal-Faħam u l-Azzar.It-test tal-Ftehim u ta' l-Iskambju ta' Ittri ta' notifika, maghmul fl-ilsna Daniż, Germaniż, Ingliż, Spanjol, Finlandiż, Franciż, Grieg, Taljan, Olandiż, Portugiż u Svediż, huma mehmuża ma' din id-deċiżjoni.Artikolu 2Il-President tal-Kunsill huwa b'dan awtorizzat jinnomina l-persuni awtorizzati jiffirmaw il-Ftehim għan-nom tal-Komunitajiet Ewropej.Il-President tal-Kummissjoni huwa b'dan awtorizzat jinnomina l-persuni awtorizzati jiffirmaw il-Ftehim għan-nom tal-Komunità Ewropea tal-Faħam u l-Azzar.Magħmul f'Lussemburgu, fid-29 ta' April 1999.F'isem il-KunsillW. MüllerIl-PresidentGħall-KummissjoniJ. SantorIl-President[1] ĠU C 150, tat-28.5.1999.[2] ĠU L 395, tat-30.12.1989, p. 1 (Verżjoni kkoreġuta: ĠU L 257, tal-21.9.1990, p. 13).--------------------------------------------------


title: 2006/835/KE: Deċiżjoni tal-Parlament Ewropew tas- 27 ta' April 2006 dwar l-għeluq tal-kontijiet taċ-Ċentru tat-Traduzzjoni għall-korpi ta' l-Unjoni Ewropea għas-sena finanzjarja 2004

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/103

         DEĊIŻJONI TAL-PARLAMENT EWROPEW
   tas-27 ta' April 2006
   dwar l-għeluq tal-kontijiet taċ-Ċentru tat-Traduzzjoni għall-korpi ta' l-Unjoni Ewropea għas-sena finanzjarja 2004
   (2006/835/KE)
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru tat-Traduzzjoni għall-korpi ta' l-Unjoni Ewropea għas-sena finanzjarja 2004 (1),

               —

               wara li kkunsidra r-rapport tal-Qorti ta' l-Awdituri dwar il-kontijiet annwali taċ-Ċentru tat-Traduzzjoni għall-korpi ta' l-Unjoni Ewropea għas-sena finanzjarja 2004, flimkien mat-tweġibiet taċ-Ċentru (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 — C6-0093/2006),

               —

               wara li kkunsidra t-Trattat KE, b'mod partikulari l-Artikolu 276, tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju li japplika għal baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 2965/94 tat-28 ta' Novembru 1994 li waqqaf Ċentru tat-Traduzzjoni għall-korpi ta' l-Unjoni Ewropea (4), u b'mod partikulari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0100/2006),

               1.

               Jinnota l-figuri li ġejjin għall-kontijiet taċ-Ċentru tat-Traduzzjoni għall-korpi ta' l-Unjoni Ewropea għas-snin finanzjarji 2004 u 2003;
               Kont tad-dħul u ta' l-infiq għas-snin finanzjarji 2004 u 2003

                           (f'EUR 1000)

                           2004

                           2003

                           Dħul operattiv

                           Iffatturar għas-sena finanzjarja

                           23 423

                           22 075

                           Dħul mixxellanju

                           150

                           223

                              Total (a)

                              23 573

                              22 298

                           Nefqa operattiva

                           Spejjeż attwali

                           11 929

                           10 347

                           Spiża operattiva ta' bini, għodda u oġġetti varji

                           2 734

                           2 095

                           Spiża operattiva

                           5 919

                           3 618

                           Allokazzjoni għal fornituri

                           1 410

                           2 195

                              Total (b)

                              21 992

                              18 255

                              Riżultat operattiv (c = a – b)

                              1 581

                              4 043

                           Dħul finanzjarju

                           Imgħax tal-Bank

                           387

                           387

                           Gwadann mir-rata tal-kambju tal-kambju

                           1

                           1

                              Total (d)

                              388

                              388

                           Financial expenses

                           Spejjeż tas-servizzi tal-bank

                           7

                           10

                              Total (e)

                              7

                              10

                              Riżultat finanzjarju (f = d – e)

                              381

                              378

                              Riżultat għall-attivitajiet ordinarji (g = c + f)

                              1 962

                              4 421

                           Dħul ta' eċċezzjoni (h)

                           2 230

                           19

                           Spejjeż ta' eċċezzjoni (i)

                           0

                           9

                              Riżultat ta' eċċezzjoni (j = h – i)

                              2 230

                              10

                              Riżultat għas-sena finanzjarja (g + j)

                              4 192

                              4 431

               2.

               Japprova l-għeluq tal-kontijiet taċ-Ċentru tat-Traduzzjoni għall-korpi ta' l-Unjoni Ewropea għas-sena finanzjarja 2004;

               3.

               Jagħti struzzjonijiet lill-President tiegħu biex iressaq din id-deċiżjoni lid-Direttur taċ-Ċentru tat-Traduzzjoni għall-Korpi ta' l-Unjoni Ewropea, lill-Kunsill, lill-Kummissjoni u lill-Qorti ta' l-Awdituri u biex jippubblikaha fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU C 269, 28.10.2005, p. 25.

      (2)  ĠU C 332, 28.12.2005, p. 53.

      (3)  ĠU L 248, 16.9.2002, p. 1.

      (4)  ĠU L 314, 7.12.1994, p. 1. Regolament kif emendat l-aħħar bir-Regolament (KE) Nru 1645/2003 (ĠU L 245, 29.9.2003, p. 13).

      (5)  ĠU L 357, 31.12.2002, p. 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p. 3).
    ---documentbreak---

               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/105

         RIŻOLUZZJONI TAL-PARLAMENT EWROPEW
   b'kummenti li jiffurmaw parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-korpi ta' l-Unjoni Ewropea għas-sena finanzjarja 2004
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru tat-Traduzzjoni għall-korpi ta' l-Unjoni Ewropea għas-sena finanzjarja 2004 (1),

               —

               wara li kkunsidra r-rapport tal-Qorti ta' l-Awdituri dwar il-kontijiet annwali taċ-Ċentru tat-Traduzzjoni għall-korpi ta' l-Unjoni Ewropea għas-sena finanzjarja 2004, flimkien mat-tweġibiet taċ-Ċentru (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 — C6-0093/2006),

               —

               wara li kkunsidra t-Trattat KE, b'mod partikulari l-Artikolu 276, tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju li japplika għal baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 2965/94 tat-28 ta' Novembru 1994 li waqqaf Ċentru tat-Traduzzjoni għall-korpi ta' l-Unjoni Ewropea (4), u b'mod partikulari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0100/2006),

               A.

               billi l-Qorti ta' l-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2004 kienu ta' min joqgħod fuqhom u li t-transazzjonijiet sottostanti, meta meqjusa flimkien, kienu legali u regolari,

               B.

               billi l-Qorti ta' l-Awdituri ddikjarat li kisbet assigurazzjoni raġonevoli mill-aġenziji kollha, minbarra r-riżervi espliċiti għas-sena finanzjarja 2004 fir-rigward ta' l-Aġenzija Ewropea għar-Rikostruzzjoni, iċ-Ċentru Ewropew għall-Iżvilupp tat-Taħriġ Vokazzjonali, il-Fondazzjoni Ewropea għat-Taħriġ, iċ-Ċentru Ewropew tal-Monitoraġġ tar-Razziżmu u l-Ksenofobija u l-Awtorità Ewropea għas-Sigurtà ta' l-Ikel,

               C.

               billi fit-12 ta' April 2005 il-Parlament ta' kwittanza lid-Direttur fir-rigward ta' l-implimentazzjoni tal-baġit taċ-Ċentru għas-sena finanzjarja 2003 (6) u fir-riżoluzzjoni tiegħu bil-kummenti li takkumpanja d-deċiżjoni tal-kwittanza (7) huwa inter alia ħeġġeġ liċ-Ċentru biex iwettaq aktar sforzi biex isolvi l-problemi fir-rigward tal-kontribuzzjonijiet tal-pensjoni,

               1.

               Jfakkar li, taħt l-Artikolu 185 tar-Regolament Finanzjarju, il-Parlament għandu jagħti kwittanza għall-implimentazzoni tal-baġits tal-korpi mwaqqfa mill-Komunitajiet u li jkollhom personalità ġuridika u li tabilħaqq jirċievu għotjiet li jitħallsu mill-baġit; madankollu, josserva li mhux dawn il-korpi kollha huma kompletament, jew ukoll parzjalment, iffinanzjati minn għotjiet li jitħallsu sussidji mill-baġit; jisħaq li għaldaqstant id-deċiżjoni li jagħti kwittanza tapplika kemm għall-finanzjament baġitarju u u kemm għall-finanazjament mhux baġitarju ta' dawn il-korpi; jikkunsidra inaċċettabbli l-fatt li wħud minn dawn il-korpi imwaqqfa mill-Unjoni jridu jagħtu rendikont ta' l-infiq tad-dħul minn sorsi oħra li ma jkunux mill-baġit, waqt li oħrajn li ma jirċevux sussidju mill-baġit, ma jagħmlux dan; jisħaq fuq il-prinċipju li l-agenziji kollha tal-Komunità, kemm jekk issussidjati u kemm jekk le, huma suġġetti għall-kwittanza mil-Parlament, ukoll meta awtorità oħra ta' kwittanza tintervjeni skond it-testi bażiċi tagħhom; hu tal-fehma hemm il-ħtieġa li jiġu riveduti t-testi kostituttivi kollha li jmorru kontra dan il-prinċipju;

               2.

               Isib ta' valur kbir it-tabella 1 tar-rapport tal-Qorti ta' l-Awdituri li ġiet introdotta għall-ewwel darba matul l-eżerċizzju tal-kwittanza ta' l-2003, li tagħti sommarju tal-poteri, ir-responsabbiltajiet, it-tmexxija, ir-riżorsi, l-attivitajiet u s-servizzi pprovduti tal-Eurojust; jinnnota li l-informazzjoni li hemm fit-tabella 1 hija pprovduta mill-Eurojust; jitlob lill-Qorti ta' l-Awdituri biex tivverifika l-kontenut tat-tabella 1;

               3.

               Jinsisti li l-aġenziji mhux biss għandhom jonfqu l-flus b'mod xieraq, iżda għandhom ukoll jagħmlu mill-aħjar biex jonfqu l-flus bl-iktar mod effiċjenti u effettiv possibbli; jistieden lill-Qorti ta' l-Awdituri biex tikkunsidra l-possibbiltà li jiġu estiżi r-rapporti annwali speċifiċi dwar l-aġenziji biex jinkludu eżami tal-prestazzjoni u tal-kisba ta' l-objettivi; f'dan il-kuntest u skond ir-riżoluzzjonijiet li jinsabu fil-kwittanza ta' l-2003, jinsisti li jitqisu l-aspetti li ġejjin: id-dublikazzjoni tax-xogħol fost l-aġenziji għandu jiġi evitat kemm jista' jkun, u l-miżuri maħsuba biex jititejbu t-trasparenza u l-komunikazzjoni mal-pubbliku għandhom jiġu ċċarati, flimkien ma' miżuri Komunitarji għal azzjoni pożittiva fil-livelli kollha tar-reklutaġġ, tat-taħriġ u ta' l-assenjazzjoni ta' responsabiltajiet;

               4.

               Jinnota li l-aġenziji Komunitarji mhux dejjem ikollhom reputazzjoni tajba jew rapporti tajbin fl-istampa u li ħafna minnhom ma jistħoqqilhomx din ir-reputazzjoni negattiva; josserva li ċ-ċittadini ta' l-UE għandhom jiġu mgħarrfa dwar dan bl-użu ta' mezzi xierqa biex jiġu spjegati għal kemm il-darba jkun meħtieġ ir-raġuni għall-eżistenza ta' l-aġenziji u l-kisbiet tagħhom; jitlob lill-Kummissjoni biex tieħu azzjoni skond dan, bl-użu ta' dawk il-mezzi li tħoss li huma meħtieġa;

               5.

               Jinnota li t-tkabbir ta' l-Unjoni Ewropea fl-2004 affettwa f'ħafna modi l-istrutturi u l-metodi ta' l-operat ta' l-aġenziji Komunitarji, u li bosta mill-aġenziji jiġbdu l-attenzjoni għal dan fir-rapporti ta' ħidma tagħhom u jiffokaw b'mod partikulari fuq iż-żieda fin-numru ta' amministratturi; jitlob lill-Kummissjoni biex tevalwa l-problemi reali jew maħsuba li tiltaqa' magħhom u biex tirrakkomanda l-bidliet regulatorji meħtieġa;

               6.

               Jinnota li l-Kummissjoni impenjat ruħha biex tarmonizza l-mod kif ir-rapporti ta' ħidma li jikkonċernaw id-direttorati ġenerali jiġu ppreżentati; isejjaħ għal approċ simili fir-rigward tar-rapporti ta' ħidma ta' l-aġenziji tal-Komunitajiet, li jvarjaw b'mod sinifikattiv f'termini ta' kontenut; jitlob lill-Kummissjoni biex tindika lill-aġenziji tal-Komunitajiet t-tagħrif u l-indikaturi ta' ħidma li jeħtiegu jippreżentaw;

               7.

               Jinnota l-livell għoli ta' approprjazzjonijiet ikkanċellati miċ-Ċentru fl-2004; jinsisti li ċ-Ċentru jtejjeb l-estimi tiegħu biex il-baġit kif implimentat ikollu aktar ix-xejra tal-baġit adottat mill-Awtorità Baġitarja;

               8.

               Jinnota b'diżappunt li l-konflitt li jikkonċerna l-pagament tal-kontribuzzjonijiet tal-pensjoni ta' min iħaddem għadu ma ġiex solvut; iħeġġeġ liċ-Ċentru biex iħaffef l-isforzi tiegħu biex isolvi dan il-konflitt;

               9.

               Jitlob lill-Kummissjoni biex tgħin lill-aġenziji jsegwu mill-iktar viċin possibbli l-pjan tal-ħidma li sar qbil dwaru għas-sena ta' wara, biex b'hekk jippermettu li l-attivitajiet ikunu ppjanati u implimentati b'mod xieraq, u b'mod partikulari biex jevitaw bidliet kbar u ta' l-aħħar minuta fil-volum tax-xogħol.

               10.

               Jitlob lill-Kummissjoni sabiex ittejjeb is-sinerġiji bejn l-aġenziji billi twettaq koperazzjoni aktar effettiva, tevita l-irduppjar tax-xogħol u tindirizza n-nuqqasijiet, b'mod partikulari fir-rigward ta' oqsma komuni bħat-taħriġ, l-implimentazzjoni tal-politiki kollha tal-Komunità, l-użu ta' l-aħħar sistema ta' mmaniġġjar u tilħaq is-soluzzjoni ta' problemi relatati ma' l-immaniġġjar sod tal-baġit.

      (1)  ĠU C 269, 28.10.2005, p. 25.

      (2)  ĠU C 332, 28.12.2005, p. 53.

      (3)  ĠU L 248, 16.9.2002, p. 1.

      (4)  ĠU L 314, 7.12.1994, p. 1. Regolament kif emendat l-aħħar bir-Regolament (KE) Nru 1645/2003 (ĠU L 245, 29.9.2003, p. 13).

      (5)  ĠU L 357, 31.12.2002, p. 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p. 3).

      (6)  ĠU L 196, 27.7.2005, p. 100.

      (7)  ĠU L 196, 27.7.2005, p. 101.


title: Id-Deċiżjoni tal-Kunsill tat-22 ta' Frar 1999 dwar il-konklużjoni ta' Ftehim ta' Koperazzjoni qafas bejn il-Komunità Ekonomika Ewropea u r-Repubbliki tal-Kosta Rika, l-El Salvador, il-Gwatemala, il-Ħonduras, in-Nikaragwa u l-Panama

text:
Avviż Legali Importanti

|

31999D0194

Official Journal L 063 , 12/03/1999 P. 0038 - 0038

		Id-Deċiżjoni tal-Kunsilltat-22 ta' Frar 1999dwar il-konklużjoni ta' Ftehim ta' Koperazzjoni qafas bejn il-Komunità Ekonomika Ewropea u r-Repubbliki tal-Kosta Rika, l-El Salvador, il-Gwatemala, il-Ħonduras, in-Nikaragwa u l-Panama(1999/194/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabilixxi il-Komunità Ewropea, u b'mod partikolari l-Artikoli 113 u 130y, flimkien ma' l-Artikolu 228(2), l-ewwel sentenza u (3), l-ewwel paragrafu tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2];Billi l-Komunità, għall-ksib ta' l-għanijiet tagħha fl-isfera ta' relazzjoni ekonomiċi esterni, għandha tapprova l-Ftehim ta' Koperazzjoni qafas mar-Repubbliki tal-Kosta Rika, l-El Salvador, il-Gwatemala, il-Ħonduras, in-Nikaragwa u l-Panama,IDDEĊIEDA KIF ĠEJ:Artikolu 1Il-Ftehim ta' Koperazzjoni qafas bejn il-Komunità Ekonomika Ewropea u r-Repubbliki tal-Kosta Rika, l-El Salvador, il-Gwatemala, il-Ħonduras, in-Nikaragwa u l-Panama huwa b'dan approvat f'isem il-Komunità.It-test tal-Ftehim hu mehmuż ma' din id-Deċiżjoni.Artikolu 2Il-President tal-Kunsill għandu jagħti n-notifika li jipprovdi għaliha l-Artikolu 37 tal-Ftehim.Artikolu 3Il-Kummissjoni tal-Komunitajiet Ewropej, assistita minn rappreżentanti ta' l-Istati Membri, għandha tirrapreżenta lill-Komunità fil-Kumitat Konġunt imwaqqaf bl-Artikolu 33 tal-Ftehim.Artikolu 4Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fil-Lussemburgu, fit-22 ta' Frar 1999.Għall-KunsillIl-PresidentH.-F. von Ploetz[1] ĠU C 77, tat-18.3.1993, p. 30.[2] ĠU C 255, ta' l-20.9.1993, p. 167.--------------------------------------------------